
ส่วนที่ 1

บทนำ
1. การวิเคราะห์ความเสี่ยงในการเกิดการทุจริตในองค์กร 

การวิเคราะห์ความเสี่ยงในการเกิดการทุจริตในองค์กรขององค์การบริหารส่วนตำบลพนมวังก์           มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กร โดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่ 
การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่างๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน
ลักษณะการทุจริตในส่วนขององค์กรปกครองส่วนท้องถิ่น จำแนกเป็น 7 ประเภท ดังนี้
1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจาก
    การละเลยขององค์กรปกครองส่วนท้องถิ่น
2) สภาพหรือปัญหาที่เกิดจากตัวบุคคล
3) สภาพการทุจริตอันเกิดจากช่องว่างของกฎระเบียบและกฎหมาย
4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม
5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ
6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบ
   จากภาคส่วนต่างๆ
7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น
สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้
1) โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริต แต่พบว่ายังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต
2) สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น
3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน       ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้
4) การผูกขาด ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ
5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว
6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบันพบว่าคนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม
7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง
2. หลักการและเหตุผล 

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้นๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558  ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทย           เป็นประเทศที่มีปัญหาการคอร์รัปชันอยู่ในระดับสูง 

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติ     ว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง
 ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด     ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 - 2564)  องค์การบริหารส่วนตำบลพนมวังก์  จึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต 4 ปี  (พ.ศ. 2561-2564) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่างๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง
3. วัตถุประสงค์ของการจัดทำแผน

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วน
    ท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมือง  
    ข้าราชการฝ่ายบริหาร บุคลากรขององค์การบริหารส่วนตำบลพนมวังก์ รวมถึงประชาชนในตำบล

3) เพื่อให้การบริหารราชการขององค์การบริหารส่วนตำบลพนมวังก์ เป็นไปตามหลักบริหารกิจการ บ้านเมืองที่ดี (Good Governance) 
4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit)      ของภาคประชาชนในการบริหารกิจการขององค์การบริหารส่วนตำบลพนมวังก์  
5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลพนมวังก์  
4. เป้าหมาย

1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลพนมวังก์รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชน ปราศจากการก่อให้เกิดข้อสงสัยในการประพฤติปฏิบัติตามมาตรการ จริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ


3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและ
  ตรวจสอบการปฏิบัติหรือบริหารราชการขององค์การบริหารส่วนตำบลพนมวังก์

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลพนมวังก์ ที่มีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5) องค์การบริหารส่วนตำบลพนมวังก์ มีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน
5. ประโยชน์ของการจัดทำแผน

1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลพนมวังก์รวมถึงประชาชนในตำบล มีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์การบริหารส่วนตำบลพนมวังก์ สามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

3) ภาคประชาชนมีส่วนร่วม ตั้งแต่ร่วมคิด ร่วมทำ ร่วมตัดสินใจ รวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลพนมวังก์ ทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์การบริหารส่วนตำบลพนมวังก์ มีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ   
ส่วนที่ 2

แผนปฏิบัติการป้องกันการทุจริต 4 ปี
(พ.ศ. 2561 – 2564)
องค์การบริหารส่วนตำบลพนมวังก์

	งบประมาณ(บาท)
	งบประมาณ(บาท)
	งบประมาณ(บาท)
	งบประมาณ(บาท)
	

	1. การสร้างสังคมที่ไม่ทนต่อการทุจริต
	1.1 การสร้างจิตสำนึกและความตระหนักแก่บุคลากรทั้งข้าราชการ การเมืองฝ่ายบริหาร ข้าราชการการเมือง              ฝ่ายสภาท้องถิ่น และฝ่ายประจำขององค์กรปกครองส่วนท้องถิ่น
	1.1.1  สร้างจิตสำนึกและ ความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น
(1) โครงการบริหารงานตามหลักธรรมาภิบาล
(2) โครงการฝึกอบรมและศึกษาดูงานเพื่อเพิ่มประสิทธิภาพการปฏิบัติงานให้แก่ คณะผู้บริหาร  สมาชิกสภา อบต.  พนักงาน ฯลฯ  องค์การบริหารส่วนตำบลพนมวังก์
1.1.2  สร้างจิตสำนึกและความตระหนักในการ ประพฤติตามประมวลจริยธรรม
(1) มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลพนมวังก์”
1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน
(1) กิจกรรม “ให้ความรู้ เรื่อง ผลประโยชน์ทับซ้อนให้กับบุคลากรขององค์การบริหารส่วนตำบลพนมวังก์”
(2) โครงการองค์กรปกครองส่วนท้องถิ่นโปร่งใส หัวใจคุณธรรม

	1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น
	1.2.2 สร้างจิตสำนึกและความตระหนักในการรักษาประโยชน์สาธารณะ
(1) โครงการอนุรักษ์
และพัฒนาสิ่งแวดล้อมในตำบล

(2) โครงการค่ายฝึกอบรมอาสาสมัครอนุรักษ์ทรัพยากร ธรรมชาติและสิ่งแวดล้อม
(3) โครงการ อปท. นักพัฒนา ดูแลสิ่งแวดล้อมโรงโม่หิน
1.2.3 สร้างจิตสำนึกและ ความตระหนักในการปฏิบัติตนตามหลักเศรษฐกิจพอเพียง
(1) โครงการให้ความรู้ตามหลักปรัชญาเศรษฐกิจพอเพียงแก่เด็ก เยาวชน และประชาชน

	1.3 การสร้างจิตสำนึกและความตระหนักแก่เด็กและเยาวชน
	1.3.1 สร้างจิตสำนึกและ ความตระหนักในความซื่อสัตย์สุจริต
(1) โครงการเข้าค่ายพัฒนาคุณธรรม จริยธรรม และค่านิยม อันดีงามของนักเรียน
(2) โครงการส่งเสริมศูนย์พัฒนาครอบครัวในชุมชน

	 มิติที่ 1
	รวม 

	1 กิจกรรม
1 มาตรการ
9 โครงการ 
	680,000
	680,000
	680,000
	680,000
	

	2. การบริหารราชการเพื่อป้องกันการทุจริต
	2.1 แสดงเจตจำนงทางการเมืองในการต่อต้านการทุจริตของผู้บริหาร
	(1) กิจกรรม “ประกาศเจตจำนงต่อต้านการทุจริตของผู้บริหารองค์การบริหารส่วนตำบลพนมวังก์”

	-
	-
	-
	-
	

	
	2.2 มาตรการสร้างความโปร่งใสในการปฏิบัติราชการ

	2.2.1 สร้างความโปร่งในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โอนย้าย โอน เลื่อนตำแหน่ง/เงินเดือน และการมอบหมายงาน
(1) มาตรการ “การสร้างความโปร่งใสในการบริหารงานบุคคล”
(2) มาตรการ “การออกคำสั่งมอบหมายของนายก อบต. ปลัด อบต.  และหัวหน้าส่วนราชการขององค์การบริหารส่วนตำบลพนมวังก์”
(3) กิจกรรม “สร้างความโปร่งใสในการพิจารณาเลื่อนขั้นเงินเดือน”
2.2.2 สร้างความโปร่งใสในการบริหารการเงินงบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด
(1) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”
(2) กิจกรรม “การพัฒนาแผนและกระบวนการจัดหาพัสดุ”
(3) กิจกรรม “สร้างความโปร่งใสในการใช้จ่ายเงินงบประมาณ”
(4) กิจกรรม“การเผยแพร่ข้อมูลข่าวสารด้านการจัดซื้อ – จัดจ้าง”
2.2.3. สร้างความโปร่งใสในการให้บริการสาธารณะ/บริการประชาชน เพื่อให้เกิด ความพึงพอใจแก่ประชาชนโดยทัดเทียมกันและไม่เลือกปฏิบัติ

(1) กิจกรรม “การจัดบริการสาธารณะและการอำนวยความสะดวกแก่ประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ”

	2.3 มาตรการการใช้ดุลยพินิจและ
ใช้อำนาจหน้าที่        ให้เป็นไปตามหลักการบริหารกิจการบ้านเมือง
ที่ดี
	2.3.1 มีการจัดทำแผนภูมิ ขั้นตอน และ ระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการ และในระบบสารสนเทศขององค์กรปกครองส่วนท้องถิ่น
(1) กิจกรรม “การลดขั้นตอนและระยะเวลาการปฏิบัติราชการ”
2.3.2 มีการกระจายอำนาจการตัดสินใจเกี่ยวกับการสั่งการอนุญาต อนุมัติ ปฏิบัติราชการแทน หรือการดำเนินการอื่นใดของผู้มีอำนาจในองค์กรปกครองส่วนท้องถิ่น

(1) มาตรการ “การมอบอำนาจอนุมัติ อนุญาต  สั่งการ เพื่อลดขั้นตอนการปฏิบัติราชการ”
(2) มาตรการ “มอบอำนาจของนายก อบต.”
(3) มาตรการ “การออกคำสั่งมอบหมายของนายก อบต. ปลัด อบต. และหัวหน้าส่วนราชการ”

	-
-
-
-
	-
-
-
-
	-
-
-
-
	-
-
-
-
	

	
	2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์ 

	2.4.1. มีความซื่อสัตย์ สุจริต มีคุณธรรม จริยธรรม
(1) กิจกรรม “ยกย่องเชิดชูเกียรติพนักงานจ้างดีเด่น”
2.4.2. ให้ความช่วยเหลือกิจการสาธารณะของท้องถิ่น
(1) กิจกรรม “เชิดชูเกียรติประชาชนผู้มีจิตสาธารณะ”
2.4.3. ดำรงตนตามหลักเศรษฐกิจพอเพียง
(1) กิจกรรม “เชิดชูเกียรติประชาชนผู้ปฏิบัติตามปรัชญาเศรษฐกิจพอเพียง”

	-
-
-
	-
-
-
	-
-
-
	-
-
-
	

	
	2.5 มาตรการจัดการในกรณี
ได้ทราบหรือ
รับแจ้งหรือตรวจสอบพบ
การทุจริต


	2.5.1. ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต  มีคุณธรรม จริยธรรม และการบริหารราชการกิจการบ้านเมืองที่ดี
(1) มาตรการ “จัดทำข้อตกลงการปฏิบัติราชการ” 
2.5.2. มีการให้ความร่วมมือกับหน่วยงานราชการ จังหวัด อำเภอ   ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น      

(1) กิจกรรม “ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลพนมวังก์"
(2) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”
2.5.3. ดำเนินการให้มี เจ้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคคลในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ
(1) มาตรการ “แต่งตั้งผู้รับผิดชอบเกี่ยวกับเรื่องร้องเรียน”
(2) มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลพนมวังก์ว่าทุจริตและปฏิบัติราชการตามอำนาจหน้าที่โดยมิชอบ”

	-
-
-
-
-

	-
-
-
-
-
	-
-
-
-
-
	-
-
-
-
-
	

	 มิติที่ 2
	รวม 
	 9 มาตรการ 
12 กิจกรรม

	10,000
	10,000
	10,000
	10,000
	

	3. การส่งเสริมบทบาทและการมีส่วนร่วมของภาคประชาชน
	3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน
	3.1.1.จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ
(1) กิจกรรม “การจัดตั้งศูนย์ข้อมูลข่าวสารขององค์การบริหารส่วนตำบล    พนมวังก์”

(2) กิจกรรม “จัดทำ
เว็ปไซต์ ของ อบต.
พนมวังก์”
(3) กิจกรรม “อบรมให้ความรู้ แก่พนักงานส่วนตำบลและประชาชนทั่วไป เรื่อง พ.ร.บ. ข้อมูลข่าวสารของราชการ พ.ศ. 2540”

3.1.2. มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้
(1) กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบลพนมวังก์ และการรับเรื่องร้องเรียนเกี่ยวกับการเงินการคลัง”

3.1.3. มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน                            

(1) มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบล    พนมวังก์”

	-

60,000
-
-
-
	-

60,000
-
-
-
	-

60,000
-
-
-
	-

60,000
-
-
-
	

	
	3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน

	3.2.1 มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผล กระทบต่อความเป็นอยู่ และสุขอนามัยของประชาชนในท้องถิ่น
(1) กิจกรรม “การดำเนินงานศูนย์รับ
เรื่องราวร้องทุกข์
องค์การบริหารส่วน
ตำบลพนมวังก์”
3.2.2. มีช่องทางให้ประชาชนในท้องถิ่นสามารถร้องเรียน/ร้องทุกได้โดยสะดวก
(1) โครงการ อบต.สัญจรพบประชาชน
3.2.3. มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ทราบถึงการได้รับเรื่อง ระยะเวลาและผลการดำเนินการเกี่ยวกับเรื่องร้องเรียน/ร้องทุกข์
(1) กิจกรรม “รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ”

	-
40,000

-
	-
40,000

-
	-
40,000

-
	-
40,000

-
	

	
	3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น
	3.3.1. ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ
(1) มาตรการ “แต่งตั้งคณะกรรมการจัดทำแผนพัฒนาองค์การบริหารส่วนตำบล    พนมวังก์”
(2) โครงการประชุมประชาคมเพื่อจัดทำแผนพัฒนาท้องถิ่น และสนับสนุนการจัดทำแผนแม่บทชุมชน
3.3.2. ดำเนินการให้ประชาชนมีส่วนร่วมในการจัดหาพัสดุ

(1) มาตรการ “แต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง”
3.3.3. ดำเนินการให้ประชาชนมีส่วนร่วมตรวจสอบ และประเมินผลการปฏิบัติงาน
(1) กิจกรรม “การประเมินผลการปฏิบัติราชการขององค์การบริหารส่วนตำบล    พนมวังก์”

	-
30,000
-
-

	-
30,000
-
-

	-
30,000
-
-

	-
30,000
-
-

	

	 มิติที่ 3
	รวม 
	3 มาตรการ 
7  กิจกรรม
2  โครงการ
	130,000
	130,000
	130,000
	130,000
	

	4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
	4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด
	4.1.1. มีการจัดทำและรายงานการจัดทำระบบควบคุมภายในให้ผู้กำกับดูแล
(1) กิจกรรม “การจัดทำรายงานการควบคุมภายใน”
4.1.2. มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล
(1) กิจกรรม “ติดตามประเมินผลการควบคุมภายใน”
 
	-
-
	-
-
	-
-
	-
-
	

	
	4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้

	 4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ
(1) กิจกรรม “การรายงานผลการใช้จ่ายเงินให้ประชาชนได้รับทราบ”
(2) กิจกรรม “การมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบล     พนมวังก์”

4.2.3. ส่งเสริมให้ประชาชนมีส่วนร่วมตรวจสอบ กำกับดูแลจัดหาพัสดุ

(1) กิจกรรม “การจัดหาคณะกรรมการจัดซื้อจัดจ้างจากตัวแทนหมู่บ้าน”

	-
-
-
	-
-
-

	-
-

-
	-
-

-
	

	
	4.3 การส่งเสริมบทบาทการตรวจสอบของสภาท้องถิ่น
	4.3.1. ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจการปฏิบัติหน้าที่ให้เป็นไปตามกฎหมายระเบียบที่เกี่ยวข้องได้กำหนดไว้
 (1) กิจกรรม “การส่งเสริมและพัฒนาศักยภาพสมาชิกสภาท้องถิ่น”
 
	-

	-

	-

	-
	

	
	4.4 เสริมพลังการมีส่วนร่วมของชุมชน (Community) และบูรณาการ  ทุกภาคส่วนเพื่อต่อต้านการทุจริต
	4.4.1. ส่งเสริมให้มีการดำเนินการเฝ้าระวังการทุจริต
(1) มาตรการ “เฝ้าระวังการคอร์รัปชั่นโดยภาคประชาชน”
4.4.2. บูรณาการทุกภาคส่วนเพื่อต่อต้านการทุจริต

(1) มาตรการ “ส่งเสริมและพัฒนาเครือข่ายด้านการป้องกันการทุจริต”

	-
-
	-
-
	-
-
	-
-
	

	มิติที่ 4
	รวม

	2  มาตรการ 
6  กิจกรรม
	-
	-
	-
	-
	


ส่วนที่ 3

รายละเอียดโครงการ/กิจกรรม/มาตรการ ตามแผนปฏิบัติการฯ
มิติที่ 1 การสร้างสังคมที่ไม่ทนต่อการทุจริต

1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น

      1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น
โครงการที่ 1

1. ชื่อโครงการ : โครงการบริหารงานตามหลักธรรมาภิบาล

2. หลักการและเหตุผล

หลักธรรมาภิบาล หรือ การบริหารจัดการที่ดี (Good Governance) เป็นหลักสำคัญในการบริหารและการปฏิบัติงาน จะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชันที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชันอย่างจริงจัง ในสถานการณ์วิกฤติปัญหาการทุจริตคอร์รัปชันในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่าการที่จะทำให้ปัญหาการคอร์รัปชันลดน้อยลงและหมดไปได้ในที่สุดนั้น ต้องนำหลักธรรมาภิบาลไปปรับใช้กับทุกภาคส่วน ไม่ว่าจะเป็นภาคส่วนการเมือง ภาคราชการ ภาคธุรกิจเอกชน ตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชัน ทั้งนี้ กลไกการนำหลักธรรมาภิบาล ซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประสิทธิผล และการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมา     ภิบาล ซึ่งประกอบด้วยหลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรืองค์กรใดๆ จะต้องคำนึงถึงกรอบเป้าหมาย วัตถุประสงค์ แนวทาง หรือวิธีการดำเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไป

ดังนั้น เพื่อประโยชน์ในการบริหารราชการขององค์การบริหารส่วนตำบลพนมวังก์ จึงจัดทำโครงการบริหารงานตามหลักธรรมาภิบาลขึ้น
3. วัตถุประสงค์

3.1 เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

3.2 เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3.3 เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได้

3.4 เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ
4. เป้าหมาย

ผู้บริหาร  สมาชิกสภา พนักงานส่วนตำบล และพนักงานจ้างขององค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์

6. วิธีดำเนินการ

6.1 จัดทำโครงการเพื่อขออนุมัติจากผู้บริหารท้องถิ่น

6.2 มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

6.3 ประสานงานกับหน่วยงานที่เกี่ยวข้อง เพื่อจัดหาวิทยากร

6.4 จัดทำกำหนดการและหัวข้อการอบรม

6.5 สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ
7. ระยะเวลาการดำเนินงาน

4 ปี (ปีงบประมาณ พ.ศ. 2561 – 2564)

8. งบประมาณที่ใช้ในการดำเนินการ

ไม่ใช้งบประมาณ

9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

10.1 ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

10.2 ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

10.3 ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

10.4 ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ
โครงการที่ 2

1. ชื่อโครงการ : โครงการฝึกอบรมและศึกษาดูงานเพื่อเพิ่มประสิทธิภาพการปฏิบัติงานให้แก่ คณะผู้บริหาร  สมาชิกสภา อบต.  พนักงาน ฯลฯ  องค์การบริหารส่วนตำบลพนมวังก์ 
๑. หลักการและเหตุผล   

การจัดฝึกอบรมและการศึกษาดูงานถือว่าเป็นกลยุทธ์อย่างหนึ่งที่ใช้เป็นแนวทางในการพัฒนาองค์กรไปสู่การบริหารจัดการองค์กรที่ดีได้  เป็นการส่งเสริมและการสร้างบุคลากรในองค์กรให้มีคุณภาพและประสิทธิภาพ   มีทักษะ  ความสามารถ  มีความรับผิดชอบสามารถที่จะทำงานร่วมกันเป็นหมู่คณะ  เป็นนักบริหารจัดการที่ดี  มีความพร้อมต่อการให้บริการสาธารณะแก่ประชาชนตามอำนาจหน้าที่  อย่างเต็มความรู้  ความสามารถ โดยจะนำเอาความรู้  วิทยาการใหม่ ๆ ทั้งประสบการณ์ที่ได้รับมานั้นมาปรับปรุง  พัฒนาและเพิ่มพูนประสิทธิภาพของผู้ปฏิบัติงาน ที่เกี่ยวข้องกับองค์การบริหารส่วนตำบลได้  เพื่อให้การบริหารงานขององค์กรมีความสมบูรณ์แบบสามารถที่จะตอบสนองความต้องการของประชาชนในท้องถิ่นได้อย่างถูกต้องและใช้แนวทางที่ได้รับมานั้น  เพิ่มศักยภาพ เพิ่มขีดความสามารถให้สอดคล้องกับองค์กรให้มีการทำงานอย่างมีประสิทธิภาพและมีประสิทธิผลอันจะนำไปสู่ความสำเร็จและสัมฤทธิ์ผลในชุมชนของท้องถิ่นได้อย่างถูกต้องและเหมาะสมที่สุด

องค์การบริหารส่วนตำบลพนมวังก์  ได้เล็งเห็นความสำคัญของเรื่องดังกล่าว จึงจัดทำโครงการฝึกอบรมและศึกษาดูงานเพื่อเพิ่มประสิทธิภาพการปฏิบัติงานให้แก่ คณะผู้บริหาร สมาชิกสภา อบต. พนักงาน ฯลฯ  โดยมีเป้าหมายเพื่อเพิ่มประสิทธิภาพการปฏิบัติงานและศึกษาดูงานนอกสถานที่ในด้านต่างๆ ตามอำนาจหน้าที่ขององค์การบริหารส่วนตำบล อีกทั้งเป็นการเปิดโลกทัศน์และสร้างความสัมพันธ์อันดีภายในองค์กรซึ่งสามารถนำมาประยุกต์ใช้ในองค์การบริหารส่วนตำบล  ให้เป็นไปอย่างถูกต้องตามระเบียบแบบแผนของทางราชการและเป็นไปตามเจตนารมณ์และความต้องการของประชาชน การศึกษาดูงานนอกสถานที่ถือเป็นประสบการณ์และวิธีการหนึ่งในการเพิ่มประสิทธิภาพในการบริหารงานเพราะจะได้นำสิ่งที่พบเห็น ข้อดีจากการดูของจริงมาใช้ปรับปรุงในการทำงานอันจะทำให้เพิ่มประสิทธิภาพในและประสิทธิผลในการปฏิบัติราชการ ส่งผลให้ภารกิจขององค์การบริหารส่วนตำบลพนมวังก์ บรรลุตามนโยบายของผู้บริหารอย่างแท้จริง

2.วัตถุประสงค์

2.๑ เพื่อส่งเสริมและสนับสนุนให้ คณะผู้บริหารฯ  สมาชิกสภา พนักงาน ฯลฯ ได้ศึกษาหาความรู้และนำประสบการณ์ที่ได้รับจากการศึกษาดูงานจากสถานที่ต่างๆ  นำมาพัฒนาองค์กรและชุมชน ในการให้บริการสาธารณะแก่ประชาชนตามอำนาจหน้าที่

2.๒ เพื่อสร้างความสัมพันธ์อันดี  แลกเปลี่ยนเรียนรู้ ระหว่างคณะผู้บริหารฯ สมาชิกสภา อบต. และ พนักงานฯลฯ     
2.๓ เพื่อนำความรู้และประสบการณ์มาใช้ในการพัฒนาองค์การบริหารส่วนตำบลให้มีความเจริญก้าวหน้าพัฒนาต่อไปอย่างยั่งยืน


2.๔  เพื่อพัฒนาส่งเสริมความรู้ ความเข้าใจในบทบาทหน้าที่ขององค์การบริหารส่วนตำบล ให้แก่คณะผู้บริหาร สมาชิกสภา อบต. และพนักงาน  อันจะนำไปสู่การสร้างเสริมประสิทธิภาพและเพิ่มศักยภาพในการบริการสาธารณะแก่ประชาชนตามอำนาจหน้าที่


2.๕ เพื่อพัฒนาองค์กรให้เป็นองค์กรที่มีการบริหารกิจการบ้านเมืองที่ดี  และเกิดความก้าวหน้า
3.  เป้าหมาย

3.๑ จัดอบรมให้ความรู้แก่  คณะผู้บริหาร สมาชิกสภา อบต.  พนักงาน ฯลฯ


3.๒ เดินทางไปศึกษาดูงาน ประกอบด้วย คณะผู้บริหาร สมาชิกสภา อบต. พนักงาน ฯลฯ              ขององค์การบริหารส่วนตำบลพนมวังก์  จำนวน  44  คน
4.  วิธีดำเนินการ

4.๑ ประชุมปรึกษาหารือ คณะผู้บริหาร หัวหน้าส่วนราชการ ฯลฯ


4.๒ จัดทำโครงการ/เสนอโครงการเพื่อขออนุมัติ

4.๓ ติดต่อประสานบุคคล และหน่วยงานอื่นๆ ที่เกี่ยวข้อง

4.4 ดำเนินงานตามโครงการ

4.5 ติดตามและประเมินผล และสรุปผลการดำเนินโครงการฯ

5.  ระยะเวลาดำเนินการ

4 ปี (ปีงบประมาณ พ.ศ. 2561 – 2564)

6.  สถานที่ดำเนินการ

6.1  จัดฝึกอบรม  ณ  องค์การบริหารส่วนตำบลพนมวังก์  

6.2  ทัศนศึกษาดูงานนอกสถานที่ 
7. งบประมาณดำเนินการ

ปีละ 400,000 บาท
8. ผู้รับผิดชอบโครงการ
 สำนักงานปลัด องค์การบริหารส่วนตำบลพนมวังก์

9. วิธีการประเมินผล

9.๑ สังเกตระหว่างดำเนินการและหลังดำเนินการ

9.๒ ใช้แบบสอบถาม

9.3 รายงานผลการดำเนินการตามโครงการต่อผู้บังคับบัญชาตามลำดับ

10.  ผลที่คาดว่าจะได้รับ

1๐.๑ ทำให้บุคลากรขององค์การบริหารส่วนตำบลพนมวังก์  เกิดความรู้ ความเข้าใจ                 สามารถเพิ่มพูนทักษะ เกี่ยวกับการปฏิบัติงานตามอำนาจหน้าที่ได้อย่างมีประสิทธิภาพ


๑๐.2  องค์การบริหารส่วนตำบลพนมวังก์ เป็นองค์กรที่มีการบริหารกิจการบ้านเมืองที่ดี

๑๐.๓  ทำให้คณะผู้บริหาร สมาชิกสภา พนักงาน องค์การบริหารส่วนตำบลพนมวังก์ มีวิสัยทัศน์กว้างไกล เกิดแรงจูงใจที่จะพัฒนาท้องถิ่นให้เกิดความก้าวหน้า


๑๐.๔  ทำให้ประชาชนได้รับการบริการสาธารณะที่ดี

๑๐.๔  เกิดความสัมพันธ์อันดี  มีความสามัคคีกลมเกลียวและเกิดความร่วมมือในการพัฒนาองค์การบริหารส่วนตำบล
1.1.2 สร้างจิตสำนึกและความตระหนักในการประพฤติตามประมวลจริยธรรม
โครงการที่ 1
1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลพนมวังก์”

2. หลักการและเหตุผล
ตามที่องค์การบริหารส่วนตำบลพนมวังก์ได้ประกาศใช้ประมวลจริยธรรมขององค์การบริหารส่วนตำบลพนมวังก์ โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานส่วนตำบลจังหวัดพัทลุง เรื่อง หลักเกณฑ์และเงื่อนไขเกี่ยวกับจริยธรรมของพนักงานส่วนตำบล ลูกจ้างประจำ และพนักงานจ้าง ลงวันที่ 29 เดือนกันยายน พ.ศ. 2558 กำหนดให้พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลมีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ การยึดมั่นในคุณธรรมและจริยธรรม, การมีจิตสำนึกที่ดี ซื่อสัตย์ สุจริต และรับผิดชอบ, การยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน, การยืนหยัดทำในสิ่งที่ถูกต้อง เป็นธรรม และถูกกฎหมาย, การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ, การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง, การมุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, การยึดมั่นในระบอบประชาธิปไตยอันมีพระมหากษัตริย์ทรงเป็นประมุข และการยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งองค์การบริหารส่วนตำบลพนมวังก์ควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม
ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลพนมวังก์ ได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลพนมวังก์” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน
3. วัตถุประสงค์

3.1 เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

3.2 เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลพนมวังก์เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3.3 เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

3.4 เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา ต่อประชาชนและต่อสังคมตามลำดับ

3.5 เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน
4. เป้าหมาย/ผลผลิต

คณะผู้บริหาร สมาชิกสภา พนักงานส่วนตำบล และพนักงานจ้างองค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 เผยแพร่ประมวลจริยธรรมขององค์การบริหารส่วนตำบลพนมวังก์เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

6.2 เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลพนมวังก์เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

คณะผู้บริหาร สมาชิกสภา พนักงานส่วนตำบล และพนักงานจ้างองค์การบริหารส่วนตำบลพนมวังก์ปฏิบัติงานตามประมวลจริยธรรมขององค์การบริหารส่วนตำบลพนมวังก์
1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน
โครงการที่ 1
1. ชื่อโครงการ : กิจกรรม “ให้ความรู้ เรื่อง ผลประโยชน์ทับซ้อนให้กับบุคลากรขององค์การบริหารส่วนตำบลพนมวังก์”
2. หลักการและเหตุผล

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนา หรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดย    มิชอบ ทั้งนี้ หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น องค์การบริหารส่วนตำบลพนมวังก์ จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในองค์การบริหารส่วนตำบลพนมวังก์  เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานส่วนตำบลพนมวังก์  เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน
3. วัตถุประสงค์

3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลพนมวังก์


3.3 เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลพนมวังก์ มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด
4. เป้าหมาย

พนักงานส่วนตำบลและพนักงานจ้างองค์การบริหารส่วนตำบลพนมวังก์

5. พื้นที่ดำเนินการ

องค์การบริหารส่วนตำบลพนมวังก์

6. วิธีการดำเนินการ

จัดประชุมประจำเดือน และให้ความรู้เรื่องผลประโยชน์ทับซ้อน
7. ระยะเวลาการดำเนินการ

4 ปี (ปีงบประมาณ พ.ศ. 2561 – 2564)

8. งบประมาณในการดำเนินโครงการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

ตัวชี้วัด

พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน
โครงการที่ 2
1. ชื่อโครงการ : โครงการองค์กรปกครองส่วนท้องถิ่นโปร่งใส หัวใจคุณธรรม
2. หลักการและเหตุผล/ความเป็นมา

การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัตน์ มีรากฐานสำคัญจากการพัฒนาบุคคลในประเทศนั้นๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ” ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับอย่างซื่อสัตย์ ต้องดูแล จัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ

คณะรัฐมนตรีในการประชุมเมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์และยุทธศาสตร์ที่ 4 การส่งเสริมคุณธรรม ในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม

จากหลักการและเหตุผลดังกล่าว องค์การบริหารส่วนตำบลพนมวังก์ จึงเห็นความสำคัญในการพัฒนาบุคลากรในสังกัด เพื่อตระหนักถึงการสร้างจิตสำนึกให้มีคุณธรรม จริยธรรม และปฏิบัติงานด้วยความซื่อสัตย์ สุจริต มีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้ทำโครงการองค์กรปกครองส่วนท้องถิ่นโปร่งใส หัวใจคุณธรรม เพื่อเพิ่มประสิทธิภาพการปฏิบัติงานและประโยชน์สูงสุดของประชาชน
3. วัตถุประสงค์

3.1 เพื่อปลูกจิตสำนึกให้พนักงานเจ้าหน้าที่องค์การบริหารส่วนตำบลพนมวังก์ มีคุณธรรมจริยธรรม เข้าใจหลักธรรมของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

3.2 เพื่อให้พนักงาน ได้รับการพัฒนาจิตใจ และพัฒนาตนเองให้มีจิตสาธารณะ เกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์แก่ครอบครัว ประชาชน และประเทศชาติ สร้างจิตสำนึกในการทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

3.3 เพื่อเป็นการสร้างภาพลักษณ์ที่ดีขององค์การบริหารส่วนตำบลพนมวังก์ ในการเสริมสร้างคุณธรรม จริยธรรม และ ธรรมาภิบาล
4. เป้าหมาย/ผลผลิต

ผู้บริหาร  สมาชิกสภา พนักงานส่วนตำบล และพนักงานจ้างองค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 การจัดกิจกรรมบรรยายเสริมสร้างคุณธรรมจริยธรรม ให้ความรู้แก่ผู้บริหาร  สมาชิกสภา พนักงานส่วนตำบล และพนักงานจ้างองค์การบริหารส่วนตำบลพนมวังก์

6.2 จัดกิจกรรมบำเพ็ญประโยชน์นอกสถานที่ ส่งเสริมให้รู้รัก สามัคคี เสียสละ ช่วยเหลือ แบ่งปันและเห็นคุณค่าของการเสริมสร้างสังคมแห่งความดีมีคุณธรรม เช่น การช่วยเหลือผู้ด้อยโอกาสในสังคม หรือทำบุญถวายทานแก่พระภิกษุสงฆ์ที่ชราภาพ หรืออาพาธ เป็นต้น

6.3 การจัดกิจกรรมหิ้วปิ่นโตไปวัดในวันธรรมสวนะ
7. ระยะเวลาในการดำเนินการ

4 ปี (ปีงบประมาณ พ.ศ. 2561 – 2564)

8. งบประมาณในการดำเนินการ

ปีละ 30,000 บาท
9. ผู้รับผิดชอบ

สำนักงานปลัด องค์การบริหารส่วนตำบลพนมวังก์
10.ตัวชี้วัด/ผลลัพธ์

10.1 พนักงาน เจ้าหน้าที่ มีคุณธรรมจริยธรรม เข้าใจหลักธรรมของพระพุทธศาสนาและน้อมนำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน

10.2 พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสำนึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

10.3 สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น
      1.2.2. สร้างจิตสำนึกและความตระหนักในการรักษาประโยชน์สาธารณะ
โครงการที่ 1
1. ชื่อโครงการ : โครงการอนุรักษ์และพัฒนาสิ่งแวดล้อมในตำบล
2. หลักการและเหตุผล
 ปัจจุบันทรัพยากรป่าไม้ของประเทศมีจำนวนลดน้อยลง ซึ่งส่งผลกระทบต่อธรรมชาติและสิ่งแวดล้อม และวิถีชีวิตความเป็นอยู่ของประชาชน ก่อให้เกิดปัญหาภาวะโลกร้อน ซึ่งเป็นปัญหาสำคัญที่ส่งผลกระทบต่อคุณภาพชีวิตของประชาชนทั้งในระดับท้องถิ่น ภูมิภาคและระดับประทศ การอนุรักษ์ทรัพยากรป่าไม้ สามารถช่วยให้ธรรมชาติกลับมามีความสมดุลเพิ่มมากขึ้น รวมทั้งเป็นการลดภาวะโลกร้อน  

“ดินและน้ำ ลมและฟ้า ป่าและเขา รวมกันเข้า คือทรัพย์สิน แผ่นดินแม่ ฝากลูกไทย รวมใจภักดิ์     รักดูแล เพื่อมอบแก่หลานเหลนไทย ไปชั่วกาล” คำขวัญพระราชทานที่สมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯ พระราชการแก่ประชาชนชาวไทย ได้สะท้อนเป็นอย่างดีถึงความเป็น “นักอนุรักษ์” ทรัพยากรธรรมชาติและสิ่งแวดล้อม พระองค์ทรงแสดงถึงพระปณิธานอันแน่วแน่ในการอนุรักษ์ผืนป่าให้คนไทย
อาศัยอำนาจพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม ถึงฉบับที่ 6 พ.ศ. 2552 มาตรา 67 (7) โดยกำหนดให้องค์การบริหารส่วนตำบลมีหน้าที่ต้องคุ้มครอง ดูแล และบำรุงรักษาทรัพยากรธรรมชาติและสิ่งแวดล้อม  

องค์การบริหารส่วนตำบลพนมวังก์ ตระหนักถึงความสำคัญเกี่ยวกับปัญหาภาวะโลกร้อนและส่งเสริมการอนุรักษ์ทรัพยากรธรรมชาติและสิ่งแวดล้อม ซึ่งเป็นการสนองพระราชปณิธานของสมเด็จพระนางเจ้าพระบรมราชินีนาถ  ดังนั้น องค์การบริหารส่วนตำบลพนมวังก์จึงได้จัดทำโครงการอนุรักษ์และพัฒนาสิ่งแวดล้อมในตำบล เพื่ออบรมให้ความรู้แก่ประชาชนเกี่ยวกับการอนุรักษ์ทรัพยากรธรรมชาติและสิ่งแวดล้อม
3.  วัตถุประสงค์                        
3.1 เพื่อให้เยาวชนและประชาชนได้รับรู้ถึงสาเหตุของการเกิดภาวะโลกร้อนและผลกระทบต่อคุณภาพชีวิตของประชาชน
3.2 เพื่อสร้างกระบวนการมีส่วนร่วมด้านการอนุรักษ์ทรัพยากรธรรมชาติและสิ่งแวดล้อม รวมทั้งบรรเทาปัญหาสภาวะโลกร้อนในพื้นที่
3.3 เพื่อปลูกจิตสำนึกในการอนุรักษ์และหวงแหนทรัพยากรป่าไม้
3.4 เพื่อเป็นการสนองพระราชปณิธานของสมเด็จพระนางเจ้าพระบรมราชินีนาถในการอนุรักษ์ทรัพยากรธรรมชาติ

3. กลุ่มเป้าหมาย                 
เยาวชนและประชาชนในพื้นที่ตำบลพนมวังก์   
4. วิธีการดำเนินการ
 ดำเนินการฝึกอบรมโดยการบรรยาย 

 

5. ระยะเวลาดำเนินการ   


4 ปี (ปีงบประมาณ พ.ศ. 2561-2564)
  

6. สถานที่จัดกิจกรรมฝึกอบรม
           องค์การบริหารส่วนตำบลพนมวังก์

 
7. งบประมาณดำเนินการ
          ปีละ  50,000 บาท
8. ผู้รับผิดชอบโครงการ
           สำนักงานปลัด องค์การบริหารส่วนตำบลพนมวังก์
 
9. ผลที่คาดว่าจะได้รับ                                   

9.1 เยาวชนและประชาชนได้รับรู้ถึงสาเหตุของการเกิดภาวะโลกร้อนและผลกระทบต่อคุณภาพชีวิตของประชาชน
9.2 เกิดกระบวนการมีส่วนร่วมด้านการอนุรักษ์ทรัพยากรธรรมชาติและสิ่งแวดล้อม รวมทั้งบรรเทาปัญหาสภาวะโลกร้อนในพื้นที่
9.3 เยาวชนและประชาชนมีจิตสำนึกในการอนุรักษ์และหวงแหนทรัพยากรป่าไม้
9.4 เป็นการสนองพระราชปณิธานของสมเด็จพระนางเจ้าพระบรมราชินีนาถในการอนุรักษ์ทรัพยากรธรรมชาติ
โครงการที่ 2
1. ชื่อโครงการ : โครงการค่ายฝึกอบรมอาสาสมัครอนุรักษ์ทรัพยากรธรรมชาติและสิ่งแวดล้อม
๒. หลักการและเหตุผล
	
ทรัพยากรธรรมชาติและสิ่งแวดล้อม เป็นปัจจัยพื้นฐานที่สำคัญในการดำรงชีวิตของมนุษย์โดยเฉพาะในประเทศไทย ที่มีทรัพยากรธรรมชาติมากมาย เมื่อประชากรของประเทศมีจำนวนเพิ่มขึ้นอย่างรวดเร็ว ย่อมมีความต้องการใช้ประโยชน์จากทรัพยากรธรรมชาติและสิ่งแวดล้อมต่าง ๆ สูงขึ้น ซึ่งสถานการณ์ปัจจุบันทรัพยากรเหล่านั้นถูกใช้และถูกทำลายจนเกินความสามารถที่จะฟื้นตัวได้ทัน จึงเป็นเหตุให้ทรัพยากรธรรมชาติและสิ่งแวดล้อมของประเทศเกิดความเสื่อมโทรมลงอย่างรวดเร็ว ในขณะเดียวกันผลจากการบริโภคของมนุษย์ก็ยังก่อให้เกิดปัญหามลพิษต่างๆ ตามมามากมายไม่ว่าจะเป็น ปัญหาน้ำเน่าเสีย อากาศเป็นพิษ ปัญหาขยะมูลฝอย เป็นต้น ซึ่งปัญหาเหล่านี้ส่งผลกระทบต่อสุขภาพ และคุณภาพชีวิตของประชาชน 

            โครงการค่ายฝึกอบรมอาสาสมัครอนุรักษ์ทรัพยากรธรรมชาติและสิ่งแวดล้อมเป็นการจัดกิจกรรมเสริมความรู้ด้านทรัพยากรธรรมชาติและสิ่งแวดล้อม และการสร้างจิตสานึกการอนุรักษ์แก่เยาวชนในท้องถิ่น ตระหนักถึงความสำคัญของทรัพยากรธรรมชาติและสิ่งแวดล้อม โดยมีกลุ่มเป้าหมายของโครงการนี้ คือ เยาวชนในพื้นที่ตำบล พนมวังก์ โดยเยาวชนที่เข้าร่วมโครงการมีความรู้ความเข้าใจปัญหาทรัพยากรธรรมชาติและสิ่งแวดล้อม มีความตระหนักถึงผลกระทบจากการทำลายป่าไม้ซึ่งมีผลกระทบต่อมนุษย์เราโดยตรง และหวังให้เกิดกระบวนการมีส่วนร่วมของเยาวชนในการร่วมกันจัดกิจกรรมที่ส่งเสริมการอนุรักษ์ป่าไม้ และการอนุรักษ์แหล่งน้ำ เพื่อจะได้เกิดเครือข่ายอาสาสมัครอนุรักษ์ทรัพยากรธรรมชาติและสิ่งแวดล้อมต่อไป

	


๓. วัตถุประสงค์
          3.๑ เพื่อให้เยาวชนมีความรู้ความเข้าใจด้านการอนุรักษ์ทรัพยากรธรรมชาติและสิ่งแวดล้อม 

          3.๒ เพื่อสร้างความตระหนักถึงผลกระทบจากการทำลายทรัพยากรธรรมชาติและสิ่งแวดล้อม 

          3.๓ เพื่อเกิดกระบวนการมีส่วนร่วมของเยาวชนในการร่วมกันอนุรักษ์ทรัพยากรธรรมชาติและสิ่งแวดล้อม
๔. จำนวนกลุ่มเป้าหมาย
4.๑ เด็กและเยาวชน    

 จำนวน  ๕๐ คน

4.๒ เจ้าหน้าที่และทีมวิทยากร  
 จำนวน  ๑๒ คน
๕. สถานที่ดำเนินการ

วนอุทยานเมืองเก่าชัยบุรี ตำบลชัยบุรี อำเภอเมือง จังหวัดพัทลุง
๖. ขั้นตอน/วิธีดำเนินการ

6.๑ ประชุมสมาชิกสภาเด็กและเยาวชนตำบลพนมวังก์เพื่อหากลุ่มเป้าหมาย


6.๒ จัดทำโครงการเพื่อเสนอขออนุมัติงบประมาณ


6.๓ ประสานติดต่อวิทยากร


6.๔ ประสานงานเพื่อคัดเลือกเด็กและเยาวชน     


6.๕ จัดเตรียมสถานที่และอุปกรณ์


6.๖ ดำเนินโครงการ

6.๗ ประเมินโครงการ
๗. กิจกรรม

7.๑ อบรมให้ความรู้เกี่ยวกับการอนุรักษ์ทรัพยากรธรรมชาติ
 
7.๒ Walk Rally ศึกษาธรรมชาติ

  7.๓ กิจกรรมสันทนาการ

๘. ระยะเวลาดำเนินการ  
            4 ปี (ปีงบประมาณ พ.ศ. 2561-2564)
๙. งบประมาณดำเนินการ   

ปีละ  ๓๐,๐๐๐ บาท  
๑๐. ผู้รับผิดชอบโครงการ/การดำเนินการ

สำนักงานปลัด องค์การบริหารส่วนตำบลพนมวังก์ 
๑๑.ผลประโยชน์ที่คาดว่าจะได้รับ
11.๑ เด็กและเยาวชนได้ใช้เวลาว่างทำกิจกรรมร่วมกันเกิดความรักความสามัคคีในหมู่คณะ
11.๒ เด็กและเยาวชนมีความเข้มแข็งในการรวมกลุ่มทำกิจกรรมสาธารณประโยชน์
11.๓ ชุมชนได้รับผลประโยชน์จากการร่วมตัวเป็นอาสาสมัครอนุรักษ์ทรัพยากรธรรมชาติและสิ่งแวดล้อม

โครงการที่ 3

1. ชื่อโครงการ : โครงการ อปท. นักพัฒนา ดูแลสิ่งแวดล้อมโรงโม่หิน 

2. หลักการและเหตุผล

ด้วยกรมอุตสาหกรรมพื้นฐานและการเหมืองแร่ ได้ดำเนินการถ่ายโอนภารกิจด้านการบริหารจัดการและการอนุรักษ์ทรัพยากรธรรมชาติและสิ่งแวดล้อมในส่วนที่เกี่ยวข้องกับการทำเหมืองแร่  ให้แก่ อปท. ตามที่กำหนดไว้ในแผนปฏิบัติการกำหนดขั้นตอนการกระจายอำนาจ อปท.  เพื่อให้ประชาชนในท้องถิ่นมีส่วนร่วมในการบริหารจัดการทรัพยากรแร่ และกำกับดูแลด้านสิ่งแวดล้อมเหมืองแร่  ในปีพ.ศ. 2546  ประกอบด้วยสำนักงานอุตสาหกรรมจังหวัดพัทลุงได้จัดทำโครงการประชุมเครือข่าย “โครงการป้องกันผลกระทบด้านมลพิษของสถานประกอบการ ประจำปีงบประมาณ พ.ศ.2554”  เพื่อจัดตั้งเครือข่ายเฝ้าระวังการเกิดผลกระทบด้านมลพิษของสถานประกอบการที่มีต่อชุมชนเพื่อลดมลพิษด้านสิ่งแวดล้อมที่เกิดจากสถานประกอบการ 

ดังนั้น  องค์การบริหารส่วนตำบลพนมวังก์  จึงได้ดำเนินการจัดฝึกอบรมโครงการ อปท.นักพัฒนา ดูแลสิ่งแวดล้อมโรงโม่หิน  ประจำปีงบประมาณ  2559  วัตถุประสงค์เพื่อเป็นการจัดตั้งเครือข่ายดูแลสิ่งแวดล้อมโรงโม่หินตำบลพนมวังก์อย่างเป็นรูปธรรม  และสร้างความรู้ความเข้าใจพัฒนาศักยภาพในการดูแลสิ่งแวดล้อมให้กับเครือข่าย                                                                                  
2. วัตถุประสงค์ 


2.1 เพื่อรองรับภารกิจการถ่ายโอนจากกรมอุตสาหกรรมพื้นฐานและการเหมืองแร่ 
และองค์กรสามารถปฏิบัติงานได้อย่างมีประสิทธิภาพ 


2.2 เพื่อจัดตั้งและพัฒนาประสิทธิภาพของเครือข่ายดูแลสิ่งแวดล้อมตำบลพนมวังก์อย่างเป็นรูปธรรม

2.3 เพื่ออบรมให้ความรู้ความเข้าใจ พัฒนาศักยภาพของเครือข่ายในการดูแลสิ่งแวดล้อม

3. เป้าหมาย

3.1 เครือข่ายดูแลสิ่งแวดล้อมตำบลพนมวังก์ 

 จำนวน  28  คน

3.2 ผู้บริหาร พนักงานส่วนตำบลพนมวังก์ และผู้เกี่ยวข้อง   จำนวน  18  คน

4. วิธีการดำเนินการ

4.1 จัดทำโครงการเพื่อขอรับการพิจารณาอนุมัติ

4.๒ ประสานผู้เข้าร่วมอบรมและวิทยากร


4.๓ ดำเนินการตามโครงการ

4.4 สรุปผลโครงการรายงานให้ผู้บริหารทราบ

5. ระยะเวลาในการดำเนินการ

4 ปี (ปีงบประมาณ พ.ศ. 2561-2564)
6. สถานที่ดำเนินงาน

ณ โรงโม่หิน กฤษณ์ศิลาพร  หมู่ที่ 5  ตำบลพนมวังก์  อำเภอควนขนุน  จังหวัดพัทลุง  
7. หน่วยงานผู้รับผิดชอบโครงการ

7.1 สำนักงานปลัด องค์การบริหารส่วนตำบลพนมวังก์

7.2 ห้างหุ้นส่วนจำกัด กฤษณ์ศิลาพร  


8. งบประมาณ

ปีละ  20,000 บาท 
9. ผลที่คาดว่าจะได้รับ

9.1 อบต.พนมวังก์ สามารถปฏิบัติงานตามภารกิจการถ่ายโอนจากกรมอุตสาหกรรมพื้นฐานและ
การเหมืองแร่ ได้อย่างมีประสิทธิภาพ 

9.2 จัดตั้งเครือข่ายดูแลสิ่งแวดล้อมตำบลพนมวังก์อย่างเป็นรูปธรรม


9.3 เครือข่ายได้รับความรู้ความเข้าใจ  และช่วยดูแลสิ่งแวดล้อมโรงโม่หินได้อย่างมีประสิทธิภาพ

     1.2.3 สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง
โครงการที่ 1
1. ชื่อโครงการ : โครงการให้ความรู้ตามหลักปรัชญาเศรษฐกิจพอเพียงแก่เด็ก เยาวชน และประชาชน
2. หลักการและเหตุผล
ด้วยสภาพเศรษฐกิจปัจจุบันที่มีค่าใช้จ่ายในการดำรงชีพที่สูง ส่งผลให้ครอบครัวส่วนใหญ่ในตำบล พนมวังก์ สมาชิกในครอบครัวมุ่งแสวงหารายได้ให้เพียงพอต่อการใช้จ่ายของครัวเรือน เป็นผลให้ปฏิสัมพันธ์ของสมาชิกในครอบครัวลดน้อยลง แต่ในขณะเดียวกันครอบครัวส่วนใหญ่กลับไม่ดำเนินตามหนทาง การลดรายจ่าย การพึ่งตนเอง และการดำรงตนตามหลักปรัชญาเศรษฐกิจพอเพียง ซึ่งเป็นแนวทางชี้นำการดำรงอยู่ และปฏิบัติตนสู่ความสุขอย่างยั้งยืนของประชาชนในทุกระดับ ตั้งแต่ระดับบุคคล ครอบครัว ชุมชน จนถึงระดับชาติ ให้ดำเนินไปในทางสายกลาง โดยใช้หลักการพิจารณาจากความพอประมาณ ความมีเหตุผล และการมีระบบภูมิคุ้มกันในตัวที่ดีต่อผลกระทบใดๆ อันเกิดจากการเปลี่ยนแปลง ทั้งจากภายในและภายนอก โดยอาศัยความรอบรู้ ความรอบคอบ และความระมัดระวัง
องค์การบริหารส่วนตำบลพนมวังก์ เล็งเห็นว่าการส่งเสริมให้ประชาชน และนักเรียนในพื้นที่ มีความรู้ และปฏิบัติตนตามหลักเศรษฐกิจพอเพียง จะเป็นการลดภาระค่าใช้จ่ายของครอบครัว เสริมสร้างการพึ่งพาตนเอง ใช้ทรัพยากรในครอบครัวอย่างมีประสิทธิภาพ และสร้างความสัมพันธ์อันดีระหว่างสมาชิกในครอบครัวจากการทำกิจกรรมร่วมกัน และเวลาที่อยู่ร่วมกันเพิ่มขึ้น โดยใช้วิธีการประเมินตามเกณฑ์ที่กำหนดขึ้นจากหลักการมีส่วนร่วม ด้วยเหตุดังกล่าวจึงได้จัดทำโครงการให้ความรู้ตามหลักปรัชญาเศรษฐกิจพอเพียงแก่เด็ก เยาวชน และประชาชน ขึ้น

๓.วัตถุประสงค์ของโครงการ

๓.๑ เพื่อให้ประชาชนตำบลพนมวังก์ และนักเรียนมีความรู้ และปฏิบัติตนตามหลักเศรษฐกิจพอเพียง
๓.๒ เพื่อลดภาระค่าใช้จ่ายครัวเรือน เสริมสร้างการพึ่งพาตนเอง และการใช้ทรัพยากรในครอบครัวอย่างมีประสิทธิภาพ ของครอบครัวในตำบลพนมวังก์

๓.๓ เพื่อเสริมสร้างความสัมพันธ์อันดีระหว่างสมาชิกในครอบครัว
๔. วิธีดำเนินการ
๔.๑ ประสานงานหน่วยงานและบุคคลที่เกี่ยวข้อง จัดทำโครงการ
๔.๒ ประชุมคณะกรรมการ/คณะทำงาน/ผู้รับผิดชอบโครงการ วางแผนการดำเนินงาน และกำหนดเกณฑ์การประเมินโครงการ

๔.๓ ประชาสัมพันธ์โครงการด้วยสื่อต่างๆในชุมชน
๔.๔ ประชุมผู้เข้าร่วมโครงการ ชี้แจงรายละเอียดโครงการ และเกณฑ์การประเมินโครงการ
๔.๕ ประเมินผู้เข้าร่วมโครงการโดยคณะกรรมการเดือนละ ๑ ครั้ง แนะนำการดำเนินการ สรุปผลการประเมิน ประกาศผล มอบรางวัล ป้ายเชิดชูเกียรติ และเกียรติบัตรผู้ผ่านเกณฑ์ระดับดีเด่น

๔.๖ ถอดบทเรียน วิเคราะห์ และสรุปผลการดำเนินโครงการ
๔.๗ จัดทำรายงานสรุปโครงการ
๕. สถานที่ดำเนินการ

ตำบลพนมวังก์ อำเภอควนขนุน จังหวัดพัทลุง
๖. กลุ่มเป้าหมาย
๖.๑ ครอบครัวในตำบลพนมวังก์ อำเภอควนขนุน จังหวัดพัทลุง
๖.๒ โรงเรียนในตำบลพนมวังก์
๖.๓ กศน.ตำบลพนมวังก์

๗. ตัวชี้วัดเชิงปริมาณ/คุณภาพ

๗.๑ เชิงปริมาณ


๗.๑.๑ ครอบครัวในตำบลพนมวังก์เข้าร่วมมากกว่าร้อยละ ๖๐


๗.๑.๒ โรงเรียนในพื้นที่เข้าร่วมร้อยละ ๑๐๐


๗.๒ เชิงคุณภาพ
๗.๒.๑ ประชาชนและนักเรียนที่เข้าร่วมโครงการมีความรู้ และปฏิบัติตนตามหลักเศรษฐกิจพอเพียงมากกว่าร้อยละ ๘๐
๗.๒.๒ ครอบครัวในตำบลพนมวังก์ที่เข้าร่วมโครงการสมาชิกในครอบครัวมีความสัมพันธ์ที่ดีเพิ่มขึ้นมากกว่าร้อยละ ๖๐

๘. ผู้รับผิดชอบโครงการ 
๘.๑ องค์การบริหารส่วนตำบลพนมวังก์ 
๘.๒ โรงเรียนบ้านระหว่างควน 
๘.๓ โรงเรียนบ้านเขาพนม 
๘.๔ โรงเรียนชุมชนบ้านควนปริง 
๘.๕ โรงเรียนวัดทุ่งขึงหนัง 
๘.๖ โรงเรียนทุ่งยางเปล 
๘.๗ กศน.ตำบลพนมวังก์
๘.๘ โรงพยาบาลส่งเสริมสุขภาพบ้านไสยวน
๙. ระยะเวลาดำเนินการ/แผนดำเนินการ

4 ปี (ปีงบประมาณ พ.ศ. 2561 – 2564)
10. งบประมาณดำเนินการ
          ปีละ  50,000 บาท
๑๑. ผลที่คาดว่าจะได้รับ

๑๑.๑ ประชาชนตำบลพนมวังก์ และนักเรียนมีความรู้ และปฏิบัติตนตามหลักเศรษฐกิจพอเพียง
๑๑.๒ ครอบครัวในตำบลพนมวังก์สามารถลดภาระค่าใช้จ่ายครัวเรือน มีการพึงพาตนเอง และสามารถใช้ทรัพยากรในครอบครัวอย่างมีประสิทธิภาพ 

๑๑.๓ สมาชิกในครอบครัวในตำบลพนมวังก์มีความสัมพันธ์อันดีระหว่างกัน และเกิดสังคมเกื้อกูล
1.3 การสร้างจิตสำนึกและความตระหนักแก่เด็กและเยาวชน
     1.3.1. สร้างจิตสำนึกและความตระหนักในความซื่อสัตย์สุจริต
โครงการที่ 1
1. ชื่อโครงการ : โครงการเข้าค่ายพัฒนาคุณธรรม  จริยธรรม และค่านิยมอันดีงามของเด็กนักเรียน

๒. หลักการและเหตุผล


ปัจจุบันแนวโน้มด้านคุณธรรม จริยธรรม และค่านิยมอันดีงามของนักเรียนอยู่ในระดับต่ำลง พบว่าเนื่องจากสื่อและเทคโนโลยีที่เข้ามามีอิทธิพลในชีวิตประจำวันของนักเรียน รวมทั้งการใช้ชีวิตที่ห่างไกลจากพระพุทธศาสนา  การขาดความร่วมมือกันระหว่างบ้าน โรงเรียน และชุมชน ในการปลูกฝังคุณธรรม จริยธรรมอย่างต่อเนื่อง ถ้าไม่รีบแก้ไขนักเรียนอาจสร้างปัญหาให้ตนเอง ครอบครัว และสังคมได้ ดังนั้นทุกฝ่ายต้องร่วมกันสนับสนุนและส่งเสริมให้นักเรียนมีวิถีชีวิตที่ถูกต้องเหมาะสม โดยการปลูกฝังในด้านการมีวินัย ความรับผิดชอบ ความซื่อสัตย์สุจริต ความกตัญญูกตเวที ความเมตตากรุณา ความเอื้อเฟื้อเผื่อแผ่ ความเสียสละเพื่อส่วนรวม การใช้ทรัพยากรอย่างประหยัดและคุ้มค่า  รวมทั้งมีความภาคภูมิใจในความเป็นไทย เพื่อให้นักเรียนปฏิบัติตน   จนเป็นกิจนิสัยในการดำเนินชีวิตประจำวัน องค์การบริหารส่วนตำบลพนมวังก์ เล็งเห็นว่าองค์กรปกครองส่วนท้องถิ่น จะต้องฝึกฝนและสร้างจิตสำนึกในการมีคุณธรรม  จริยธรรม และค่านิยมอันดีงาม เพื่อสร้างคุณธรรม   ประจำใจและเกิดการประพฤติปฏิบัติที่ดีงาม สามารถสร้างภูมิคุ้มกันให้แก่นักเรียนที่ยั่งยืน  ซึ่งเป็นไปตามอำนาจหน้าที่องค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗  มาตรา ๖๗ (๕) (๖) (๘) จึงได้จัดทำโครงการเข้าค่ายพัฒนาคุณธรรม จริยธรรม และค่านิยมอันดีงามของเด็กนักเรียน ขึ้น

๓. วัตถุประสงค์

3.๑. เพื่อให้นักเรียนมีความรู้ ความเข้าใจในหลักธรรมทางศาสนาเท่าที่จำเป็นในการดำเนินชีวิต

3.๒ เพื่อให้นักเรียนนำหลักธรรมนั้นมาใช้ในชีวิตประจำวัน จนเกิดเป็นคุณธรรมประจำชีวิต

๓.3 เพื่อให้นักเรียนได้ดำเนินชีวิตเป็นแบบอย่างที่ดีงามแก่ผู้อื่น ทั้งในด้านระเบียบวินัย ขยัน อดทน ซื่อสัตย์ สุจริต รับผิดชอบ และกตัญญูกตเวที

3.๔ เพื่อให้นักเรียนมีส่วนร่วมในการสืบทอดพระพุทธศาสนาและประเพณีวัฒนธรรม                    
นักเรียนโรงเรียนในเขตพื้นที่ตำบลพนมวังก์ เจ้าหน้าที่โครงการ ผู้สังเกตการณ์ จำนวน ๑๑๕ คน
๔. เป้าหมาย


นักเรียนทุกคน มีคุณธรรม จริยธรรม และค่านิยมอันดีงาม และสร้างความภาคภูมิใจให้กับตนเองและผู้ปกครองและนำไปปฏิบัติได้ในชีวิตประจำวัน          

๕. วิธีดำเนินการ

จัดฝึกอบรมนักเรียนของโรงเรียนในพื้นที่ตำบลพนมวังก์  จำนวน ๒ วัน 
๖. ระยะเวลาดำเนินการ 

4 ปี (ปีงบประมาณ พ.ศ. 2561 – 2564)
7. สถานที่ดำเนินการ  

วัดลานแซะ หมู่ที่ ๑ ตำบลนาขยาด อำเภอควนขนุน จังหวัดพัทลุง   
8. งบประมาณดำเนินการ 

ปีละ  50,000 บาท

9. ผู้รับผิดชอบโครงการ

กองการศึกษา ศาสนาและวัฒนธรรม องค์การบริหารส่วนตำบลพนมวังก์

10. ผลที่คาดว่าจะได้รับ

10.๑ นักเรียนมีความรู้ ความเข้าใจในหลักธรรมทางศาสนาเท่าที่จำเป็นในการดำเนินชีวิต

10.2 นักเรียนได้นำหลักธรรมนั้นมาใช้ในชีวิตประจำวัน จนเกิดเป็นคุณธรรมประจำชีวิต

10.3 นักเรียนได้ดำเนินชีวิตเป็นแบบอย่างที่ดีงามแก่ผู้อื่น ทั้งในด้านระเบียบวินัย ขยัน อดทน ซื่อสัตย์ สุจริต รับผิดชอบ และกตัญญูกตเวที

10.4 นักเรียนมีส่วนร่วมในการสืบทอดพระพุทธศาสนาและประเพณีวัฒนธรรม                    
โครงการที่ 2
1. ชื่อโครงการ : โครงการส่งเสริมศูนย์พัฒนาครอบครัวในชุมชน 

2. หลักการและเหตุผล
อาศัยอำนาจตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 (10) การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 67 (6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ


สถาบันครอบครัวเป็นสถาบันพื้นฐานที่เป็นหลักของสังคม เป็นรากฐานที่สำคัญของการพัฒนาคนและสังคม โดยทำหน้าที่หล่อหลอมและขัดเกลาความเป็นมนุษย์ให้แก่สมาชิกในครอบครัวด้วยการอบรมเลี้ยงดู พร้อมทั้งปลูกฝังคุณธรรม จริยธรรม ค่านิยม และถ่ายทอดวัฒนธรรมของสังคมให้แก่สมาชิกครอบครัว เพื่อให้สมาชิกครอบครัวมีพัฒนาการตามวัยและเติบโตเป็นบุคคลที่มีคุณภาพ รู้จักหน้าที่ความรับผิดชอบ และเป็นกำลังสำคัญในการพัฒนาสังคมและประเทศชาติ

ในช่วงเวลาที่ผ่านมาจนถึงปัจจุบัน วิถีชีวิตคนในตำบลพนมวังก์และคนในสังคมมีการเปลี่ยนแปลงในด้านวิถีการดำเนินชีวิตและวิถีวัฒนธรรม ต้องเผชิญกับวิกฤตเรื่องค่านิยม คุณธรรมจริยธรรม และพฤติกรรมที่มีการเลียนแบบวัฒนธรรมการบริโภคนิยม วัตถุนิยม และการให้ความสำคัญกับเงินตราเป็นตัวตั้ง การเปลี่ยนแปลงดังกล่าวมีผลกระทบโดยตรงต่อสถาบันครอบครัว ครอบครัวไทยมีความอ่อนแอลงเรื่อยๆ สัมพันธภาพและความเกื้อกูลของคนในครอบครัวลดน้อยลง พ่อแม่ผู้ปกครองไม่สามารถทำหน้าที่อบรมสั่งสอนและขัดเกลาสมาชิกในครอบครัวให้เป็นคนดีมีการเจริญเติบโตตามวัยได้ 
สำนักงานปลัดองค์การบริหารส่วนตำบลพนมวังก์ จึงได้จัดทำโครงการส่งเสริมศูนย์พัฒนาครอบครัวในชุมชน โดยมีแนวทางร่วมกันที่จะส่งเสริมพัฒนาทรัพยากรบุคคลให้มีคุณภาพ ทั้งด้านร่างกาย อารมณ์ สังคม สติปัญญา คุณธรรม  จริยธรรม และเห็นสมควรปลูกฝังอย่างต่อเนื่องในการสร้างความเข้มแข็งในชุมชน โดยเริ่มจากเด็กที่เยาว์วัยเป็นต้นมา และเป็นกำลังสำคัญที่จะผลักดันสถาบันครอบครัวให้มีความเข้มแข็งในการดูแลชุมชน อย่างต่อเนื่องและยั่งยืน  
3. วัตถุประสงค์ของโครงการ

3.๑ เพื่อพัฒนาความสัมพันธ์ของสถาบันครอบครัว ให้มีความรักความผูกพันกันอย่างลึกซึ้ง

3.๒ เพื่อส่งเสริมพัฒนาสุขภาพกาย สุขภาพจิตใจ และทักษะของสมาชิกในครอบครัวให้เหมาะสม   กับวัย  

3.๓ เพื่อส่งเสริมความรู้ความเข้าใจในการอบรมเลี้ยงดูบุตร

4.
กลุ่มเป้าหมาย 

ครอบครัวในพื้นที่ตำบลพนมวังก์
5. วิธีดำเนินการ
จัดอบรมให้ความรู้
6. ระยะเวลาในการดำเนินการ
4 ปี (ปีงบประมาณ พ.ศ. 2561 – 2564)

7. งบประมาณ
ปีละ  50,000 บาท
8. ผู้รับผิดชอบโครงการ
สำนักงานปลัด องค์การบริหารส่วนตำบลพนมวังก์  
9. สถานที่ดำเนินการ


ห้องประชุมองค์การบริหารส่วนตำบลพนมวังก์  

10. 
ผลที่คาดว่าจะได้รับ

10.1 สถาบันครอบครัวเข้มแข็ง มีความรักความผูกพันกันอย่างลึกซึ้ง

10.2 สมาชิกในครอบครัวมีสุขภาพกาย สุขภาพจิตใจ และทักษะเหมาะสมกับวัย


10.3 ผู้ปกครองมีความรู้ความเข้าใจในการอบรมเลี้ยงดูบุตร
11.  การประเมินผล

11.1 สังเกตจากการเข้าร่วมกิจกรรมของเด็กนักเรียนและผู้ปกครอง

11.2 สอบถาม/สัมภาษณ์จากนักเรียนและผู้ปกครอง
มิติที่ 2 การบริหารราชการเพื่อป้องกันการทุจริต

2.1 แสดงเจตจำนงทางการเมืองในการต่อต้านการทุจริตของผู้บริหาร
1. ชื่อโครงการ/กิจกรรม/มาตรการ : กิจกรรม “ประกาศเจตจำนงต่อต้านการทุจริตของผู้บริหารองค์การบริหารส่วนตำบลพนมวังก์”

2. หลักการและเหตุผล

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนนั้น รัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น
ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่น ประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริตของคนทำงานราชการส่วนท้องถิ่นให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า 
แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลี ของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

3. วัตถุประสงค์

เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบล    พนมวังก์ ด้วยการจัดทำแผนป้องกันการทุจริตในองค์กรที่บริหาร
4. เป้าหมาย/ผลผลิต

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ 

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง


4.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบล

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ผลผลิต


- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ 



- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 
1 ครั้ง



- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

10.2 ผลลัพธ์


- การบริหารราชการขององค์การบริหารส่วนตำบลพนมวังก์มีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้


- ลดข้อร้องเรียนการดำเนินงานขององค์การบริหารส่วนตำบลพนมวังก์

2.2 มาตรการสร้างความโปร่งใสในการปฏิบัติราชการ

2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน
โครงการที่ 1
1. ชื่อโครงการ/กิจกรรม/มาตรการ : มาตรการ “การสร้างความโปร่งใสในการบริหารงานบุคคล” 
2. หลักการและเหตุผล

พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลพนมวังก์ เป็นบุคลากรที่มีความสำคัญต่อองค์กร โดยการขับเคลื่อนการพัฒนางานขององค์กรให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ  

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น
3. วัตถุประสงค์

3.1 เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบล     พนมวังก์

3.2 เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3.3 เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

3.4 เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบล     พนมวังก์ ให้มีประสิทธิภาพ ได้คนดี คนเก่งเข้ามาทำงาน
4. เป้าหมาย/ผลผลิต

จัดทำมาตรการด้านการบริหารบุคคลขององค์การบริหารส่วนตำบลพนมวังก์ จำนวน 1 มาตรการ
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานองค์การบริหารส่วนตำบล  

6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

6.3 ประกาศเผยแพร่มาตรการการบริหารงานบุคคล

6.4 ดำเนินการบริหารงานบุคคลตามหลักธรรมาภิบาล

6.5 สรุปผลการดำเนินการบริหารงาน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ

9. ผู้รับผิดชอบ 

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ผลผลิต


- มีมาตรการดำเนินงานด้านบริหารงานบุคคลขององค์การบริหารส่วนตำบล   จำนวน 1 มาตรการ


- เจ้าหน้าที่งานบริหารงานบุคคลสามารถปฏิบัติงานเป็นไปตามมาตรฐานและ
หลักธรรมาภิบาล

10.2 ผลลัพธ์


- ลดข้อร้องเรียนในการดำเนินการด้านบริหารงานบุคคลขององค์การบริหารส่วนตำบล      ไม่น้อยกว่า 90 %



- บุคลากรขององค์การบริหารส่วนตำบลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3


- การบริหารงานบุคคลขององค์การบริหารส่วนตำบลมีความโปร่งใส สามารถป้องกัน       การทุจริตของเจ้าหน้าที่ได้
โครงการที่ 2
1. ชื่อโครงการ/กิจกรรม/มาตรการ : มาตรการ “การออกคำสั่งมอบหมายของนายก อบต. ปลัด อบต. และหัวหน้าส่วนราชการ ขององค์การบริหารส่วนตำบลพนมวังก์”


2. หลักการและเหตุผล

องค์การบริหารส่วนตำบลพนมวังก์ เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบล มีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ขององค์การบริหารส่วนตำบล นั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า  

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลพนมวังก์ ขึ้น 
3. วัตถุประสงค์

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

3.2 เพื่อให้ประชาชนมีความพึงพอใจในการบริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ
4. เป้าหมาย/ผลผลิต

จัดทำคำสั่งมอบหมายงานของนายก อบต. ปลัด อบต. และหัวหน้าส่วนราชการ ขององค์การบริหารส่วนตำบล พนมวังก์ จำนวน 3 ฉบับ ประกอบด้วย 

(1) นายก อบต. มอบหมายให้รองนายก อบต.  

(2) นายก อบต. มอบหมายให้ปลัด อบต. และหัวหน้าส่วนราชการ 

(3) ปลัด อบต. มอบหมายให้หัวหน้าส่วนราชการ
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ผลผลิต


มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

10.2 ผลลัพธ์


- ประชาชนมีความพึงพอใจในบริการที่ได้รับอยู่ในระดับดี


- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต
โครงการที่ 3
1. ชื่อโครงการ/กิจกรรม/มาตรการ : กิจกรรม “สร้างความโปร่งใสในการพิจารณาเลื่อนขั้นเงินเดือน”
2. หลักการและเหตุผล/ที่มาของโครงการ

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลพนมวังก์ ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา      ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน
3. วัตถุประสงค์

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้
4. เป้าหมาย/ผลผลิต

พนักงานส่วนตำบลขององค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 แต่งตั้งคณะกรรมการกลั่นกรองการประเมินผลการปฏิบัติราชการ 

6.2 แต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลพนมวังก์ 

6.3 ประชุมคณะกรรมการกลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบลพนมวังก์ เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

6.4 คณะกรรมการพิจารณากลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบลพนมวังก์ รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลพนมวังก์

6.5 คณะกรรมการพิจารณาเลื่อนขั้นเงินเดือนพนักงานส่วนตำบลองค์การบริหารส่วนตำบลพนมวังก์พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานส่วนตำบลองค์การบริหารส่วนตำบลพนมวังก์ เสนอมา  
7. ระยะเวลาดำเนินการ

ช่วงระยะเวลา ตุลาคม - มีนาคม และ เมษายน – กันยายน
8. งบประมาณดำเนินการ

ไม่ใช้งบประมาณ
9. ผู้รับผิดชอบ 

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้
2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด
โครงการที่ 1
1. ชื่อโครงการ/กิจกรรม/มาตรการ : กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”

2. หลักการและเหตุผล/ที่มาของโครงการ

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น จึงมีกิจกรรมควบคุมให้บุคลากรฝ่ายบัญชี กองคลัง องค์การบริหารส่วนตำบลพนมวังก์ จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพ ลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบ ประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานขององค์การบริหารส่วนตำบลพนมวังก์
3. วัตถุประสงค์

3.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือสั่งการที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ
4. เป้าหมาย/ผลผลิต

กองคลัง องค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบ 

กองคลัง องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

10.3 เกิดความคุ้มค่าและมีประสิทธิภาพในการบริหารงบงบประมาณ
โครงการที่ 2
1. ชื่อโครงการ/กิจกรรม/มาตรการ : กิจกรรม “การพัฒนาแผนและกระบวนการจัดหาพัสดุ”

2. หลักการและเหตุผล/ที่มาของโครงการ

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชน และการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่นๆ ที่เกี่ยวข้อง
3. วัตถุประสงค์

3.1 เพื่อปรับปรุงการดำเนินงานด้านจัดซื้อจัดจ้าง

3.2 เพื่อใช้เป็นข้อมูลในการรายงานผู้บริหาร

3.3 เพื่อใช้เป็นข้อมูลในการวางแผนจัดซื้อจัดจ้างของหน่วยงาน

3.4 เพื่อให้ทราบปัญหาและอุปสรรคในการปฏิบัติงาน

3.5 เพื่อใช้เป็นแนวทางในการปรับปรุงประสิทธิภาพของการจัดหาพัสดุ

3.6 เพื่อเป็นข้อมูลให้กับประชาชนสามารถตรวจสอบได้
4. เป้าหมาย/ผลผลิต

4.1 ผู้อำนวยการกองคลัง

4.2 เจ้าหน้าที่ผู้ปฏิบัติงานด้านพัสดุ
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 จัดเก็บข้อมูลในการจัดซื้อจัดจ้าง

6.2 จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

6.3 สรุปผลการจัดซื้อจัดจ้าง

6.4 สรุปปัญหาอุปสรรคในการปฏิบัติงาน

6.5 รายงานผลการจัดซื้อจัดจ้างประจำปี

6.6 รายงานการวิเคราะห์ผลการจัดซื้อจัดจ้างประจำปี

6.7 เผยแพร่ข้อมูลให้ประชาชนได้รับทราบ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ 

กองคลัง องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

10.2 ผู้บริหารมีข้อมูลในการวางแผนการบริหารงานให้มีประสิทธิภาพ

10.3 ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน
โครงการที่ 3
1. ชื่อโครงการ/กิจกรรม/มาตรการ : กิจกรรม “สร้างความโปร่งใสในการใช้จ่ายเงินงบประมาณ”

2. หลักการและเหตุผล/ที่มาของโครงการ

พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2558
3. วัตถุประสงค์

3.1 เพื่อเป็นการปฏิบัติงานให้โปร่งใส สามารถตรวจสอบได้

3.2 เพื่อให้หน่วยงานมีระบบป้องกันผลประโยชน์ทับซ้อน

3.3 เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง
4. เป้าหมาย/ผลผลิต

เจ้าหน้าที่ผู้ปฏิบัติงานด้านพัสดุ
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 จัดทำคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับผู้เสนองานในการจัดหาพัสดุ

6.2 ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

กองคลัง องค์การบริหารส่วนตำบลพนมวังก์

10. ตัวชี้วัด/ผลลัพธ์

10.1 มีระบบป้องกันผลประโยชน์ทับซ้อน

10.2 มีการป้องกันการใช้จ่ายเงินเพื่อส่งเสริมธุรกิจของตนและพวกพ้อง

10.3 มีการปฏิบัติงานที่มีประสิทธิภาพ โปร่งใส ตรวจสอบได้
โครงการที่ 4
1. ชื่อโครงการ/กิจกรรม/มาตรการ : กิจกรรรม “การเผยแพร่ข้อมูลข่าวสารด้านการจัดซื้อ – จัดจ้าง”
2. หลักการและเหตุผล/ที่มาของโครงการ

เนื่องจากองค์การบริหารส่วนตำบลพนมวังก์ มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลพนมวังก์ จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณขององค์การบริหารส่วนตำบลพนมวังก์ เป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างขององค์การบริหารส่วนตำบลพนมวังก์ ทุกโครงการ/กิจกรรม
3. วัตถุประสงค์

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลพนมวังก์

3.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน
4. เป้าหมาย/ผลผลิต

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ขององค์การบริหารส่วนตำบล    พนมวังก์ ที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือประชาสัมพันธ์ และระบบเสียงตามสายของหมู่บ้าน
5. พื้นที่ดำเนินการ

องค์การบริหารส่วนตำบลพนมวังก์ และชุมชนต่างๆ ภายในพื้นที่ตำบลพนมวังก์
6. วิธีดำเนินการ

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้


- ประกาศการจัดซื้อ – จัดจ้าง


- ประกาศการกำหนดราคากลางในการจัดซื้อ – จัดจ้าง


- ประกาศกำหนดวัน เวลา สถานที่ในการตรวจรับงาน


- ประกาศวัน เวลา สถานที่ในการตรวจรับงาน


- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง


- ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบลพนมวังก์  ได้แก่ ทางเว็บไซต์ บอร์ดประชาสัมพันธ์ ระบบเสียงตามสายในหมู่บ้าน หน่วยงานราชการ เป็นต้น 
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบ 

กองคลัง องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ผลผลิต


เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

10.2 ผลลัพธ์


- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด


- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน


- สามารถลดปัญหาการร้องเรียนการทุจริตในการจัดซื้อจัดจ้างได้

2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ
โครงการที่ 1
1. ชื่อโครงการ/กิจกรรม/มาตรการ : กิจกรรม “การจัดบริการสาธารณะและการอำนวยความสะดวกแก่ประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ”

2. หลักการและเหตุผล/ที่มาของโครงการ

องค์การบริหารส่วนตำบลพนมวังก์ บริหารจัดการโดยการอำนวยความสะดวกและตอบสนองความต้องการของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี โดยดำเนินการจัดตั้งศูนย์บริการร่วมหรือศูนย์บริการเบ็ดเสร็จ ณ จุดเดียว ( One Stop Service) ณ สำนักงานองค์การบริหารส่วนตำบลพนมวังก์ เป็นศูนย์บริการประชาชนในการติดต่อ สอบถามข้อมูล ยื่นคำขออนุมัติ อนุญาตในเรื่องที่เป็นอำนาจหน้าที่และภารกิจขององค์การบริหารส่วนตำบลพนมวังก์ ติดตามความคืบหน้า และแจ้งผลการดำเนินการให้ประชาชนผู้รับบริการทราบ โดยมีการปรับระบบการทำงานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกำหนดระยะเวลาดำเนินการของแต่ละกระบวนงาน ใช้ระบบเทคโนโลยีสารสนเทศช่วยอำนวยความสะดวกในการปฏิบัติงาน ใช้ระบบบัตรคิวอัตโนมัติ เพื่อให้บริการตามลำดับ จัดสถานที่ สิ่งอำนวยความสะดวกอื่นๆ เพื่อให้บริการที่ดีกับประชาชน เพื่ออำนวยความสะดวกแก่ประชาชน ให้ได้รับความพึงพอใจโดยทัดเทียมกันและไม่เลือกปฏิบัติ

นอกจากนี้ องค์การบริหารส่วนตำบลพนมวังก์ ยังบริหารจัดการบริการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านการศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) โดยในขั้นตอน กระบวนปฏิบัติภารกิจ คำนึงถึงการอำนวยความสะดวกแก่ประชาชน สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ และเพื่อเป็นมาตรการในการป้องกันการทุจริตคอร์รัปชัน   
3. วัตถุประสงค์

3.1 สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันไม่เลือกปฏิบัติ

3.2 เพื่อเป็นมาตรการในการป้องกันการทุจริตคอร์รัปชัน
4. เป้าหมาย/ผลผลิต

ทุกสำนัก/กอง ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ
5. พื้นที่ดำเนินการ

ทุกสำนัก/กอง ขององค์การบริหารส่วนตำบลพนมวังก์

6. วิธีดำเนินการ

6.1 ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ ให้ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านการศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่)

6.2 ประเมินมาตรฐาน/รายงานผลการดำเนินกิจกรรม 
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ปีละ  10,000 บาท
9. ผู้รับผิดชอบ 

ทุกสำนัก/กอง ขององค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ

10.2 ไม่มีการทุจริตคอร์รัปชันในกระบวนการสาธารณะแก่ประชาชน
2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี
2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น
โครงการที่ 1
1. ชื่อโครงการ : กิจกรรม “การลดขั้นตอนและระยะเวลาการปฏิบัติราชการ”
2. หลักการและเหตุผล

พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงาน การอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อย เกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กร มีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลพนมวังก์ จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ขององค์การบริหารส่วนตำบลตามกฎหมายเป็นสำคัญ
3. วัตถุประสงค์

3.1 เพื่อลดขั้นตอนในการปฏิบัติงานการบริการประชาชน

3.2 เพื่ออำนวยความสะดวกและตอบสนองความต้องการของประชาชน

3.3 เพื่อรับฟังและสำรวจความคิดเห็นของประชาชนผู้รับบริการ

3.4 เพื่อปรับปรุงและเพิ่มประสิทธิภาพในการให้บริการประชาชน
4. เป้าหมาย/ผลผลิต

4.1 ประชาชนพึงพอใจต่อการให้บริการ

4.2 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกมอบอำนาจให้รองนายก หรือปลัด ให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

6.5 รายงานผลการปฏิบัติงาน ความคิดเห็นและอุปสรรคต่างๆ ให้นายก และผู้บริหารทราบ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกกอง/สำนัก ขององค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

10.3 การปฏิบัติราชการมีความสอดคล้องกับนโยบายปฏิรูประบบราชการ

10.4 ทำให้ภาพลักษณ์ขององค์การบริหารส่วนตำบลพนมวังก์ เปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น
2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น
โครงการที่ 1
1. ชื่อโครงการ : มาตรการ “การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ”
2. หลักการและเหตุผล

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆ ภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี
3. วัตถุประสงค์

เพื่อให้การบริหารราชการขององค์การบริหารส่วนตำบลพนมวังก์ ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ
4. เป้าหมาย

คณะผู้บริหาร  ปลัด   หรือหัวหน้าส่วนราชการ
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัด    หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหาร  ปลัด  หรือหัวหน้าส่วนราชการทุกส่วน ที่ได้รับมอบหมายทราบ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกกอง/สำนัก ขององค์การบริหารส่วนตำบลพนมวังก์
10. ตัวชี้วัด/ผลลัพธ์

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ
โครงการที่ 2
1. ชื่อโครงการ : มาตรการ “มอบอำนาจของนายกองค์การบริหารส่วนตำบล”
2. หลักการและเหตุผล

ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 ได้บัญญัติเกี่ยวกับอำนาจหน้าที่ของนายกองค์การบริหารส่วนตำบลไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกองค์การบริหารส่วนตำบลเอาไว้ การที่นายกองค์การบริหารส่วนตำบลจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบล   พนมวังก์ จึงได้กำหนดมาตรการให้มีการมอบอำนาจของนายก ให้รองนายก ปลัด ได้ปฏิบัติราชการแทนนายกองค์การบริหารส่วนตำบล
3. วัตถุประสงค์

3.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

3.2 เพื่อให้เป็นการป้องกันการทุจริตคอร์รัปชันของเจ้าหน้าที่
4. เป้าหมาย/ผลผลิต

มีการมอบอำนาจอย่างน้อยจำนวน 5 เรื่อง
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 รวบรวมภารกิจที่อยู่ในอำนาจของนายกองค์การบริหารส่วนตำบลเสนอนายกองค์การบริหารส่วนตำบลพิจารณา

6.2 ออกคำสั่งมอบหมายหน้าที่ของนายก อบต.  ให้รองนายก อบต.  ปลัด อบต. ปฏิบัติราชการแทน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

ร้อยละ 80 ของเป้าหมายดำเนินการแล้วเสร็จ
โครงการที่ 3
1. ชื่อโครงการ : มาตรการ “การออกคำสั่งมอบหมายของนายก อบต. ปลัด อบต. และหัวหน้าส่วนราชการ”
2. หลักการและเหตุผล

องค์การบริหารส่วนตำบลพนมวังก์ เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น  ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ.2552 และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ  นั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไป ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ.2552 ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลพนมวังก์ ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า  


ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลพนมวังก์ ขึ้น
3. วัตถุประสงค์

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

3.2 เพื่อให้ประชาชนมีความพึงพอใจในการให้บริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ
4. เป้าหมาย

จัดทำคำสั่งมอบหมายงานของนายก อบต.  ปลัด อบต. และหัวหน้าส่วนราชการ  
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ  สั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

10.1 ผลผลิต


- มีคำสั่งมอบหมายงานให้ผู้ที่เกี่ยวข้องปฏิบัติราชการแทน  

10.2 ผลลัพธ์


- ประชาชนมีความพึงพอใจในบริการที่ได้รับอยู่ในระดับดี


- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต
2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์
     2.4.1 มีความซื่อสัตย์สุจริต มีคุณธรรม จริยธรรม
โครงการที่ 1
1. ชื่อโครงการ : กิจกรรม “ยกย่องเชิดชูเกียรติพนักงานจ้างดีเด่น”
2. หลักการและเหตุผล

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วน รวมถึงปัญหาการก่ออาชญากรรมและอื่นๆ

เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง องค์การบริหารส่วนตำบลพนมวังก์ จึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดี เพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข
3. วัตถุประสงค์

3.1 เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์ สุจริต มีคุณธรรม จริยธรรม

3.2 เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น

3.3 เพื่อยกย่องเชิดชูเกียรติแก่หน่วยงาน/บุคคลที่ดำรงตนตามหลักเศรษฐกิจพอเพียง

3.4 เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็นกุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น
4. เป้าหมาย/ผลผลิต

มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดี
5. พื้นที่ดำเนินการ

พนักงานจ้าง องค์การบริหารส่วนตำบลพนมวังก์
6. วิธีดำเนินการ

จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ วารสารองค์การบริหารส่วนตำบลพนมวังก์ เว็บไซต์องค์การบริหารส่วนตำบลพนมวังก์ สื่อสังคม (Social Media) เป็นต้น
7. ระยะเวลาดำเนินการ

4 ปี (ปีงบประมาณ พ.ศ. 2๕๖๑ – 2๕๖๔)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

พนักงานจ้างที่ได้รับการยกย่องเชิดชูเกียรติ

     2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น
โครงการที่ 1
1. ชื่อโครงการ : กิจกรรม “เชิดชูเกียรติประชาชนผู้มีจิตสาธารณะ”
2. หลักการและเหตุผล

ในปัจจุบันสังคมไทยให้ความสำคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดำเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคมและประเทศชาติ เพื่อเป็นขวัญกำลังใจให้บุคคลหรือองค์กรมีความมุ่งมั่น ตั้งใจ ร่วมเป็นแกนนำในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป

กองการศึกษา จัดทำกิจกรรมเชิดชูเกียรติประชาชนผู้มีจิตสาธารณะ เพื่อนำผู้ที่ได้รับการคัดเลือกระดับหมู่บ้านเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุในทุกปีงบประมาณ เพื่อเป็นขวัญกำลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคลอื่นในชุมชน
3. วัตถุประสงค์

3.1 เพื่อยกย่องบุคคล เด็กและเยาวชน ที่ให้การสนับสนุนการดำเนินการกิจกรรมด้านศาสนา ศิลปวัฒนธรรม ที่เป็นประโยชน์แก่ชุมชน สังคม และประเทศชาติอย่างต่อเนื่องให้สังคมได้รับรู้

3.2 เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

3.3 เพื่อเป็นขวัญและกำลังใจให้บุคคล เด็กและเยาวชน ร่วมสนับสนุนและส่งเสริมการดำเนินงานด้านศาสนา ศิลปะ และวัฒนธรรมอย่างต่อเนื่องและกว้างขวางยิ่งขึ้น
4. เป้าหมาย

เด็ก เยาวชน และประชาชนในพื้นที่ตำบลพนมวังก์
5. สถานที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

6.2 ประสานกำนัน ผู้ใหญ่บ้าน และสมาชิก อบต. เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชนผู้มีจิตสาธารณะ

6.3 จัดทำเอกสารผู้ทำคุณประโยชน์ด้านต่างๆ เพื่อเสนอผู้บังคับบัญชา  

6.4 ดำเนินการจัดทำกิจกรรมเชิดชูเกียรติประชาชนผู้มีจิตสาธารณะ

6.5 สรุปผลการจัดทำกิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

ผู้ทำคุณประโยชน์ได้รับการเชิดชูเกียรติประชาชนผู้มีจิตสาธารณะ เพื่อให้เป็นแบบอย่างกับประชาชน
2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง
โครงการที่ 1
1. ชื่อโครงการ : กิจกรรม “เชิดชูเกียรติประชาชนผู้ปฏิบัติตามปรัชญาเศรษฐกิจพอเพียง”
2. หลักการและเหตุผล

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อน เกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

องค์การบริหารส่วนตำบลพนมวังก์ ได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับศูนย์บริการและถ่ายทอดเทคโนโลยีการเกษตรประจำตำบลพนมวังก์  คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียง มาใช้ในการดำเนินชีวิตอีกด้วย
3. วัตถุประสงค์

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากร   ถ่ายทอดความรู้ให้แก่เกษตรกร
4. สถานที่ดำเนินการ

องค์การบริหารส่วนตำบลพนมวังก์
5. วิธีดำเนินการ

5.1 ประชุมคณะกรรมการศูนย์บริการฯ ประจำตำบลพนมวังก์

5.2 ดำเนินโครงการเศรษฐกิจพอเพียง  

5.3 มอบใบประกาศนียบัตร  

5.4 สรุปและรายงานผลการดำเนินงานตามโครงการเศรษฐกิจพอเพียง
6. ระยะเวลาดำเนินการ

4 ปี (ปีงบประมาณ พ.ศ. 2561 – 2564) 
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการฯ

  สำนักงานปลัด องค์การบริหารส่วนตำบลพนมวังก์
9. ตัวชี้วัด

ระดับความสำเร็จของเกษตรกรสมัครใจเข้าร่วมโครงการเศรษฐกิจพอเพียง เพื่อสนองพระราชดำริ ตามหลักปรัชญาเศรษฐกิจพอเพียง

10. ผลลัพธ์

เกษตรกรที่ผ่านการอบรมสมัครใจเข้าร่วมโครงการเศรษฐกิจพอเพียงเพื่อสนองพระราชดำริ ตามหลักปรัชญาเศรษฐกิจ และนำกลับไปดำเนินการอย่างเป็นรูปธรรม
2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต
2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี
โครงการที่ 1
1. ชื่อโครงการ : มาตรการ “จัดทำข้อตกลงการปฏิบัติราชการ”

2. หลักการและเหตุผล

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

ดังนั้น องค์การบริหารส่วนตำบลพนมวังก์ จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดีขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น
3. วัตถุประสงค์

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม
4. เป้าหมาย/ผลผลิต

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ
5. พื้นที่ดำเนินการ 

องค์การบริหารส่วนตำบลพนมวังก์
6. วิธีดำเนินการ

6.1 จัดทำข้อตกลงในการปฏิบัติราชการของส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ
7. ระยะเวลาดำเนินการ

4 ปี (ปีงบประมาณ พ.ศ. 2561-2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกสำนัก/กอง ขององค์การบริหารส่วนตำบลพนมวังก์
10. ตัวชี้วัด/ผลลัพธ์

มีการจัดทำข้อตกลงการปฏิบัติราชการ
2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น
โครงการที่ 1
1. ชื่อโครงการ : กิจกรรม “ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลพนมวังก์”
2. หลักการและเหตุผล

องค์การบริหารส่วนตำบลพนมวังก์ ให้ความร่วมมือกับหน่วยตรวจสอบ (ป.ป.ช., สตง.,จังหวัด,อำเภอ) ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลพนมวังก์ เนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจขององค์การบริหารส่วนตำบล เป็นไปอย่างมีประสิทธิภาพและประสิทธิผล ช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยงานคลัง มีหน้าที่ให้คำชี้แจงและอำนวยความสะดวกแก่เจ้าหน้าที่ของสำนักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง. แล้ว แต่ สตง. ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัย ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2548

3. วัตถุประสงค์

3.1 เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

3.2 เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี
4. เป้าหมาย/ผลผลิต

ทุกสำนัก/กอง จัดทำข้อตกลงการปฏิบัติราชการต่อผู้บริหาร
5. พื้นที่ดำเนินการ

ทุกสำนัก/กอง ขององค์การบริหารส่วนตำบลพนมวังก์
6. วิธีดำเนินการ

- ทุกสำนัก/กอง ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลพนมวังก์

- ปฏิบัติตามข้อทักท้วงฯ ตามระเบียบฯ ภายในกำหนด
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกสำนัก/กอง/ ขององค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 องค์การบริหารส่วนตำบลพนมวังก์ มีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

10.2 องค์การบริหารส่วนตำบลพนมวังก์ มีความโปร่งใส และป้องกันการทุจริต ตามหลักการบริหารกิจการบ้านเมืองที่ดี
โครงการที่ 2
1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”

2. หลักการและเหตุผล

กลไกการกำกับดูแลองค์กรปกครองส่วนท้องถิ่นตามกฎหมาย องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น องค์การบริหารส่วนตำบลพนมวังก์ จึงได้มีมาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ”

3. วัตถุประสงค์

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ
4. เป้าหมาย/ผลผลิต

การตรวจสอบ ควบคุม ดูแลการปฏิบัติราชการขององค์การบริหารส่วนตำบลพนมวังก์ จากหน่วยงานภาครัฐและองค์กรอิสระเป็นอย่างมีประสิทธิภาพ
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน(สตง.)

- การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA จังหวัด


- การรับการตรวจจากสำนักงาน ป.ป.ท. ตามโครงการ ITA

7. ระยะเวลาดำเนินการ

 4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

ทุกสำนัก/กอง ขององค์การบริหารส่วนตำบลพนมวังก์
10. ตัวชี้วัด/ผลลัพธ์

องค์การบริหารส่วนตำบลพนมวังก์ ให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลพนมวังก์ จากหน่วยงานภาครัฐ และองค์กรอิสระ
2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ
โครงการที่ 1
1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”

2. หลักการและเหตุผล

ด้วยองค์การบริหารส่วนตำบลพนมวังก์ มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลพนมวังก์ รวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลพนมวังก์ขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน
3. วัตถุประสงค์

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ 

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง
4. เป้าหมาย/ผลผลิต

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนขององค์การบริหารส่วนตำบลพนมวังก์

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลพนมวังก์ ให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอก ตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

เจ้าหน้าที่รับผิดชอบดำเนินการเกี่ยวกับเรื่องร้องเรียน ดำเนินการจัดการเรื่องร้องเรียนขององค์การบริหารส่วนตำบลพนมวังก์
โครงการที่ 2
1. ชื่อโครงการ : มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลพนมวังก์ ว่าทุจริตและปฏิบัติราชการตามอำนาจหน้าที่ โดยมิชอบ”

2. หลักการและเหตุผล

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง  ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลพนมวังก์ จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลพนมวังก์ ว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย
3. วัตถุประสงค์

3.1 เพื่อสร้างจิตสำนึกให้แก่พนักงานส่วนตำบล และพนักงานจ้างขององค์การบริหารส่วนตำบล   พนมวังก์ ยึดมั่นในคุณธรรมจริยธรรมที่ดีและตระหนักถึงความสำคัญของภัยจากการทุจริตและประพฤติมิชอบ

3.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม
4. เป้าหมาย

  พนักงานส่วนตำบล และพนักงานจ้างขององค์การบริหารส่วนตำบลพนมวังก์

5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

6.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

6.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

6.4 แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน 
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

ตัวชี้วัด

   - ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

ผลลัพธ์

   - ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่
มิติที่ 3 การส่งเสริมบทบาทและการมีส่วนร่วมของภาคประชาชน

3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

      3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ
โครงการที่ 1

1. ชื่อโครงการ : กิจกรรม “การจัดตั้งศูนย์ข้อมูลข่าวสารขององค์การบริหารส่วนตำบลพนมวังก์”

2. หลักการและเหตุผล

อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด และเพื่อให้เป็นไปตามพระราชบัญญัติการบริหารราชการที่ดี พ.ศ. 2546 เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้
3. วัตถุประสงค์

3.1 เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า

3.2 เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้


3.2.1 ข้อมูลข่าวสารที่ลงพิมพ์ในราชกิจจานุเบกษา


3.2.2 ข้อมูลข่าวสารที่ต้องจัดไว้ให้ประชาชนตรวจดูได้


3.2.3 ข้อมูลข่าวสารอื่น


3.2.4 ข้อมูลข่าวสารส่วนบุคคล
4. เป้าหมาย

4.1 จัดเตรียมสถานที่จัดตั้งศูนย์ข้อมูลข่าวสารของราชการ จำนวน 1 แห่ง

4.2 แบบคำร้องขอตรวจดูข้อมูลข่าวสาร จำนวน 1 ฉบับ
5. พื้นที่ดำเนินการ

องค์การบริหารส่วนตำบลพนมวังก์
6. วิธีการดำเนินงานโครงการ

6.1 จัดเตรียมสถานที่ โต๊ะ ตู้เอกสาร และจัดวางเอกสารตามกฎหมายกำหนด

6.2 จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ
7. ระยะเวลาและสถานที่ดำเนินการ

4 ปี (ปีงบประมาณ พ.ศ.2561 – พ.ศ.2564) 
8. งบประมาณ

ไม่ใช้งบประมาณ
9. หน่วยงานที่รับผิดชอบ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

1. มีการจัดตั้งศูนย์ข้อมูลข่าวสารของราชการ องค์การบริหารส่วนตำบลพนมวังก์ ณ สำนักงานองค์การบริหารส่วนตำบลพนมวังก์


2. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

3. มีประชาชนขอตรวจดูข้อมูลข่าวสารทางราชการ
โครงการที่ 2
1. ชื่อโครงการ : กิจกรรม “จัดทำเว็ปไซต์ ของ อบต.พนมวังก์”

2. หลักการและเหตุผล

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดู โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลพนมวังก์จึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ เพื่อที่ประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริงในการรักษาประโยชน์ของตนต่อไป
3. วัตถุประสงค์

3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง 

3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลพนมวังก์
4. เป้าหมาย/ผลผลิต

เว็ปไซต์องค์การบริหารส่วนตำบลพนมวังก์ จำนวน 1 เว็ปไซต์
5. พื้นที่ดำเนินการ

 องค์การบริหารส่วนตำบลพนมวังก์  
6. วิธีดำเนินการ

มีบริการอินเตอร์เน็ตสำหรับให้บริการประชาชนทั่วไปและมี การจัดเก็บสถิติผู้มารับบริการและสรุปผลเสนอผู้บริหาร
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ปีละ 60,000 บาท
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

เว็ปไซต์ขององค์การบริหารส่วนตำบลพนมวังก์
โครงการที่ 3
1. ชื่อโครงการ : กิจกรรม “อบรมให้ความรู้ให้แก่พนักงานส่วนตำบลและประชาชนทั่วไป เรื่อง พ.ร.บ. ข้อมูลข่าวสารของราชการ พ.ศ. 2540”

2. หลักการและเหตุผล
พระราชบัญญัติข้อมูลข่าวสารของราชการ พ.ศ.2540 ได้กำหนดหน้าที่ให้หน่วยงานของรัฐ         ต้องปฏิบัติอยู่หลายประการ เช่น หน้าที่ดำเนินการเพื่อเปิดเผยข้อมูลข่าวสารแก่ประชาชนตามที่กฎหมายกำหนดในการจัดหาข้อมูลข่าวสารให้ประชาชนที่ขอเป็นการเฉพาะราย หน้าที่ต้องแจ้งให้ผู้ขอข้อมูลข่าวสารของราชการทราบ เหตุผลที่หน่วยงานมีคำสั่งมิให้เปิดเผยข้อมูลข่าวสาร หน้าที่ที่จะไม่เปิดเผยข้อมูลข่าวสารส่วนบุคคล โดยปราศจากความยินยอมของเจ้าของข้อมูล และในเรื่องการคุ้มครองสิทธิและเสรีภาพของประชาชน 
ประกอบกับกรมส่งเสริมการปกครองส่วนท้องถิ่น กระทรวงมหาดไทย นํามติคณะรัฐมนตรีเมื่อวันที่ 28 ธันวาคม พ.ศ. 2547 กําหนดให้หน่วยงานของรัฐนําข้อมูลข่าวสารเกี่ยวกับประกาศประกวดราคาและสอบราคา รวมทั้งผลการพิจารณาการจัดซื้อจัดจ้างในรอบเดือนเผยแพร่ทางเว็บไซต์ของหน่วยงาน รวมทั้งการนําเรื่องความโปร่งใส เรื่องการเปิดเผยข้อมูลข่าวสาร เรื่องการมีส่วนร่วมของประชาชนเป็นเครื่องมือในการ ประเมินประสิทธิภาพของหน่วยงานส่วนท้องถิ่นทุกแห่ง
การที่ผู้บริหารและเจ้าหน้าที่ในหน่วยงานต่างๆ ของรัฐได้มีความรู้ ความเข้าใจ และถือปฏิบัติให้เป็นไปตามที่กฎหมายบัญญัติไว้ และเพื่อให้ประชาชนมีโอกาสอย่างกว้างขวางในการได้รับรู้ข้อมูลข่าวสารเกี่ยวกับการดำเนินการต่างๆ ของรัฐ เพื่อประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริง รวมทั้งมีส่วนร่วมในกระบวนการบริการและการตรวจสอบการใช้อำนาจรัฐ อันจะเป็นการส่งเสริมให้มีรัฐบาลที่บริหารบ้านเมืองอย่างมีประสิทธิภาพ โปร่งใส เป็นไปเพื่อประโยชน์ของประชาชนมากยิ่งขึ้น

ดังนั้น เพื่อให้พนักงานส่วนตำบล และพนักงานจ้างขององค์การบริหารส่วนตำบลพนมวังก์ มีความรู้ ความเข้าใจ สามารถปฏิบัติงานเป็นไปตามพระราชบัญญัติข้อมูลข่าวสารของราชการ พ.ศ. 2540 อย่างถูกต้อง   และประชาชนในตำบลพนมวังก์ได้รู้ถึงสิทธิของตน องค์การบริหารส่วนตำบลพนมวังก์ จึงได้จัดทำ     “โครงการให้ความรู้แก่พนักงานส่วนตำบลและประชาชนทั่วไป เรื่อง พ.ร.บ.ข้อมูลข่าวสาร พ.ศ. 2540”
2.  วัตถุประสงค์                        


2.1  เพื่อให้พนักงานส่วนตำบล และพนักงานจ้างขององค์การบริหารส่วนตำบลพนมวังก์  และประชาชนทั่วไป มีความรู้ ความเข้าใจ เกี่ยวกับพระราชบัญญัติข้อมูลข่าวสารของราชการ พ.ศ. 2540   
2.2  เพื่อให้พนักงานส่วนตำบล และพนักงานจ้างขององค์การบริหารส่วนตำบลพนมวังก์ สามารถปฏิบัติหน้าที่ตามพระราชบัญญัติข้อมูลข่าวสารของราชการ พ.ศ. 2540 ได้อย่างถูกต้อง
2.3  เพื่อให้ประชาชนทั่วไปในตำบลพนมวังก์ ได้รู้ถึงสิทธิของตนตามพระราชบัญญัติข้อมูลข่าวสารของราชการ พ.ศ. 2540   
3. กลุ่มเป้าหมาย                 
พนักงานส่วนตำบล และพนักงานจ้างขององค์การบริหารส่วนตำบลพนมวังก์ และประชาชนทั่วไปในตำบลพนมวังก์    

4. วิธีการดำเนินการ
 จัดอบรมให้ความรู้ด้วยวิธีการบรรยาย  
                  

5. ระยะเวลาดำเนินการ    
4 ปี (ปีงบประมาณ พ.ศ. 2561 – พ.ศ. 2564)

 

6. สถานที่จัดกิจกรรมฝึกอบรม
           ห้องประชุมองค์การบริหารส่วนตำบลพนมวังก์
 

7. งบประมาณดำเนินการ
          
ไม่ใช้งบประมาณ

8. ผู้รับผิดชอบโครงการ
           สำนักงานปลัด องค์การบริหารส่วนตำบลพนมวังก์
 

9. ผลที่คาดว่าจะได้รับ                                   


9.1  พนักงานส่วนตำบล และพนักงานจ้างขององค์การบริหารส่วนตำบลพนมวังก์ และประชาชนทั่วไปในตำบลพนมวังก์ มีความรู้ ความเข้าใจ เกี่ยวกับพระราชบัญญัติข้อมูลข่าวสารของราชการ พ.ศ. 2540

9.2  พนักงานส่วนตำบล และพนักงานจ้างขององค์การบริหารส่วนตำบลพนมวังก์ สามารถปฏิบัติหน้าที่ตามพระราชบัญญัติข้อมูลข่าวสารของราชการ พ.ศ. 2540 ได้อย่างถูกต้อง

9.3  ประชาชนในตำบลพนมวังก์ได้รู้ถึงสิทธิของตนตามพระราชบัญญัติข้อมูลข่าวสารของราชการ   พ.ศ. 2540
3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้
โครงการที่ 1
1. ชื่อโค​รงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบลพนมวังก์ และการรับเรื่องร้องเรียนเกี่ยวกับการเงินการคลัง”

2. หลักการและเหตุผล

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน
3. วัตถุประสงค์

3.1 เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ 
3.2 เพื่อประชาสัมพันธ์การปฏิบัติงานของภาครัฐ
3.3 เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐ 
3.4 เพื่อเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง
3.5 เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ
4. เป้าหมาย/ผลผลิต

ประชาชนภายในตำบลพนมวังก์

5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลพนมวังก์ และปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบลพนมวังก์

7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

กองคลัง องค์การบริหารส่วนตำบลพนมวังก์

10. ตัวชี้วัด/ผลลัพธ์

10.1 ประชาชนได้รับรู้ข้อมูลข่าวสารที่สำคัญของทางราชการ 
10.2 ประชาชนมีโอกาสได้ตรวจสอบการบริหารงานขององค์การบริหารส่วนตำบลพนมวังก์ ทำให้ลดการทุจริตและประพฤติมิชอบ มีความโปร่งใสในการปฏิบัติงาน
3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน

โครงการที่ 1
1. ชื่อโครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบลพนมวังก์”

2. หลักการและเหตุผล/ที่มาของมาตรการ

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลพนมวังก์จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) การเผยแพร่ข้อมูลทางสื่อสิ่งพิมพ์ต่างๆ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลพนมวังก์ได้ง่ายและสะดวกมากขึ้น
3. วัตถุประสงค์

3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย
4. เป้าหมาย/ผลผลิต

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง
5. พื้นที่ดำเนินการ

พื้นที่ทั้งในและนอกเขตองค์การบริหารส่วนตำบลพนมวังก์
6. วิธีดำเนินการ

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่
· บอร์ดหน้าสำนักงานองค์การบริหารส่วนตำบลพนมวังก์
· บอร์ดประชาสัมพันธ์ขององค์การบริหารส่วนตำบลพนมวังก์ตามชุมชน/หมู่บ้าน
· ประกาศเสียงตามสาย/หอกระจายข่าว/
· ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง
· จัดส่งเอกสารเผยแพร่รายงานประจำปี
· ประกาศผ่านเว็บไซต์ขององค์การบริหารส่วนตำบลพนมวังก์
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10.ตัวชี้วัด/ผลลัพธ์

จำนวนช่องทางในการเผยแพร่ข้อมูลข่าวสารของหน่วยงาน
3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
     3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น

โครงการที่ 1
1. ชื่อโครงการ : กิจกรรม “การดำเนินงานศูนย์รับเรื่องราวร้องทุกข์องค์การบริหารส่วนตำบลพนมวังก์”
2. หลักการและเหตุผล/ที่มาของโครงการ

องค์การบริหารส่วนตำบลพนมวังก์ เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน องค์การบริหารส่วนตำบลพนมวังก์ จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ
3. วัตถุประสงค์

3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

3.2 เพื่ออำนวยความสะดวกแก่ประชาชนที่มาติดต่อราชการ ณ สำนักงานองค์การบริหารส่วนตำบลพนมวังก์

3.3 เพื่อเสริมสร้างความสัมพันธ์อันดีระหว่างบุลากรของเทศบาลกับประชาชนในพื้นที่
4. เป้าหมาย

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้
5. วิธีดำเนินการ

5.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

5.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

5.4 แจ้งผลการปฏิบัติงานให้ร้องเรียน/ร้องทุกข์ทราบ

6. ระยะเวลาดำเนินการ

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทาง ร้องทุกข์/ร้องเรียน ดังนี้

6.1 สำนักงานองค์การบริหารส่วนตำบลพนมวังก์

6.2 ทางโทรศัพท์หมายเลข 074-674595 ต่อ 11 ทางโทรสารหมายเลข 074-674595 ต่อ 17

6.3 ทางเว็บไซต์ www.panomwang.go.th

6.4 ทางไปรษณีย์
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
9. ตัวชี้วัด/ผลลัพธ์

9.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานขององค์การบริหารส่วนตำบลพนมวังก์

9.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

9.3 แจ้งผลการดำเนินการให้ผู้ร้องเรียนทราบภายใน 15 วัน

3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก
โครงการที่ 1
1. ชื่อโครงการ : โครงการ อบต. สัญจรพบประชาชน
2. หลักการและเหตุผล/ที่มาของโครงการ

องค์การบริหารส่วนตำบลพนมวังก์ เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็วและลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการประชาชนเป็นไปอย่างต่อเนื่องและเป็นการให้บริการในเชิงรุก จึงได้จัดทำโครงการ อบต. สัญจรพบประชาชน เพื่อสำรวจความต้องการของประชาชนตามครัวเรือนว่าต้องการให้องค์การบริหารส่วนตำบลพนมวังก์ ดำเนินการให้บริการในด้านใดบ้าง และให้บริการงานด้านต่างๆ ซึ่งอยู่ในอำนาจหน้าที่ อาจดำเนินการด้วยตนเองหรือร่วมมือกับองค์กรเอกชน โดยเน้นให้บริการฟรีแก่ประชาชน หรือหากจำเป็นต้องคิดค่าบริการก็ให้คิดในอัตราถูกที่สุด เพื่อให้ประชาชนเดือดร้อนน้อยที่สุด
3. วัตถุประสงค์

3.1 เพื่ออำนวยความสะดวกแก่ประชาชน โดยไม่ต้องเดินทางมารับบริการ ณ องค์การบริหารส่วนตำบลพนมวังก์ ซึ่งอาจเสียค่าใช้จ่ายหรือเสียเวลาเพิ่มขึ้น

3.2 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงาน โครงการแก้ไขปัญหาต่อไป

3.3 เพื่อเสริมสร้างความสัมพันธ์อันดีระหว่างบุคลากรขององค์การบริหารส่วนตำบลพนมวังก์กับประชาชนในพื้นที่
4. เป้าหมาย/ผลลัพธ์

นำบริการในหน้าที่ของทุกส่วนงานขององค์การบริหารส่วนตำบลพนมวังก์ ออกไปให้บริการแก่ประชาชนหมุนเวียนชุมชนต่างๆ ในพื้นที่ทั้งหมด 
5. พื้นที่ดำเนินการ

เขตพื้นที่องค์การบริหารส่วนตำบลพนมวังก์  
6. วิธีดำเนินการ

6.1 จัดทำร่างโครงการเสนอคณะผู้บริหารพิจารณาอนุมัติ

6.2 จัดหางบประมาณเพื่อสนับสนุนโครงการให้บรรลุผลตามเป้าหมาย

6.3 ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนในเขตองค์การบริหารส่วนตำบลพนมวังก์ทั้งหมด


6.4 กำหนดสถานที่ วัน เวลา ในการออกให้บริการเคลื่อนที่  

6.5 ประสานงานกับทุกส่วนงาน

6.6 ประชาสัมพันธ์ให้ประชาชนทราบล่วงหน้าทางเสียงตามสายของหมู่บ้าน 

6.7 นำกิจกรรมงานในหน้าที่ออกบริการประชาชน

6.8 ประเมินผลการปฏิบัติงาน
7. ระยะเวลาดำเนินการ

4 ปี (ปีงบประมาณ พ.ศ. 2561-2564)  
8. งบประมาณดำเนินการ

ปีละ  40,000 บาท 
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 ประชาชนได้รับบริการที่สะดวก รวดเร็ว ประหยัด พร้อมทั้งได้รับทราบนโยบายต่างๆ ขององค์การบริหารส่วนตำบลพนมวังก์อย่างทั่วถึง

10.2 ประชาชนมีโอกาสได้แสดงความคิดเห็นโดยมีเจ้าหน้าที่ขององค์การบริหารส่วนตำบลพนมวังก์ร่วมรับฟัง ทั้งในเรื่องการดำเนินงานขององค์การบริหารส่วนตำบลพนมวังก์ และความต้องการด้านสาธารณูปโภคของประชาชน
3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์
โครงการที่ 1
1. ชื่อโครงการ : กิจกรรม “รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ”
2. หลักการและเหตุผล/ที่มาของโครงการ

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน
3. วัตถุประสงค์

3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัด ลดปัญหาการทุจริต

3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ
4. เป้าหมายการดำเนินการ

ผู้ร้องเรียนร้องทุกข์ทุกราย
5. พื้นที่ดำเนินการ

องค์การบริหารส่วนตำบลพนมวังก์

6. วิธีการดำเนินการ

ตรวจสอบข้อเท็จจริงแล้วเสร็จแจ้งผู้ร้องทราบโดยเร็วไม่เกิน 15 วันทำการ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

9. งบประมาณดำเนินการ

ไม่ใช้งบประมาณ
10.ตัวชี้วัด/ผลลัพธ์

10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

10.2 ใช้เป็นแนวทางปฏิบัติงานด้านการร้องเรียนร้องทุกข์
3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น
      3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ
โครงการที่ 1
1. ชื่อโครงการ : มาตรการ “แต่งตั้งคณะกรรมการจัดทำแผนพัฒนาองค์การบริหารส่วนตำบลพนมวังก์”
2. หลักการและเหตุผล/ที่มาของโครงการ

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7  - ข้อ 12 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

ดังนั้น เพื่อให้องค์การบริหารส่วนตำบลพนมวังก์ ในฐานะองค์กรปกครองส่วนท้องถิ่นรูปแบบองค์การบริหารส่วนตำบล มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 จึงแต่งตั้งคณะกรรมการจัดทำแผนพัฒนาองค์การบริหารส่วนตำบลพนมวังก์ ขึ้น
3. วัตถุประสงค์

เพื่อส่งเสริมการมีส่วนร่วมของทุกภาคส่วนในการจัดทำแผนพัฒนาท้องถิ่นสี่ปี ให้สอดคล้องกับประเด็นหลักการพัฒนาที่องค์การบริหารส่วนตำบลพนมวังก์กำหนดไว้ ให้เป็นไปด้วยความถูกต้อง โปร่งใส และสุจริต
4. เป้าหมาย/ผลผลิต

4.1 คณะกรรมการสนับสนุนการจัดทำแผนพัฒนาท้องถิ่น

4.2 คณะกรรมการพัฒนาท้องถิ่น
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

คัดเลือกผู้แทนประชาคมเพื่อเข้าร่วมเป็นกรรมการในแต่ละคณะ ตามแนวทางที่ระเบียบกฎหมายกำหนด 

7. ระยะเวลาดำเนินการ

4 ปี (ปีงบประมาณ พ.ศ. 2561 - 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

 สำนักงานปลัด องค์การบริหารส่วนตำบลพนมวังก์  
10. ตัวชี้วัด/ผลลัพธ์

คณะกรรมการจัดทำแผนพัฒนาองค์การบริหารส่วนตำบลพนมวังก์ทำหน้าที่จัดทำแผนพัฒนาท้องถิ่นสี่ปีขององค์การบริหารส่วนตำบลพนมวังก์ถูกต้องตามระเบียบกฎหมายกำหนด  
โครงการที่ 2
1. ชื่อโครงการ : โครงการประชุมประชาคมเพื่อจัดทำแผนพัฒนาท้องถิ่น และสนับสนุนการจัดทำแผนแม่บทชุมชน
2. หลักการและเหตุผล/ที่มาของโครงการ

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น        พ.ศ. ๒๕๔๘  แก้ไขเพิ่มเติม(ฉบับที่ 2 ) พ.ศ. 2559  ข้อ ๑๘  กำหนดให้แผนพัฒนาท้องถิ่นสี่ปี ให้จัดทำหรือทบทวนให้แล้วเสร็จภายในเดือนตุลาคมก่อนปีงบประมาณถัดไป  เพื่อให้สอดคล้องกับแผนพัฒนาจังหวัดที่กำหนดให้มีระยะเวลาสี่ปี  โดยมีลักษณะเป็นการกำหนดรายละเอียดแผนงาน/โครงการพัฒนาที่จัดทำขึ้นสำหรับปีงบประมาณ แต่ละปี ซึ่งมีความต่อเนื่องและเป็นแผนก้าวหน้าครอบคลุมระยะเวลาสี่ปี โดยมีการทบทวนเพื่อปรับปรุงเป็นประจำทุกปี  ซึ่งจะเป็นกรอบและแนวทางในการจัดทำงบประมาณรายจ่ายประจำปี  งบประมาณรายจ่ายเพิ่มเติม  และงบประมาณรายจ่ายจากเงินสะสม  โดยสามารถแก้ไขปัญหาของประชาชนได้อย่างเป็นรูปธรรม มีประสิทธิภาพและประสิทธิผล


ประกอบกับการขับเคลื่อนการพัฒนาตำบลพนมวังก์ที่ผ่านมา ทำให้เห็นความแตกต่างของพื้นที่ในการพัฒนาตำบล  ซึ่งองค์การบริหารส่วนตำบลเป็นหน่วยงานที่อยู่ใกล้ชิดกับประชาชนมากที่สุด การบริหารการพัฒนาต้องเป็นไปเพื่อประโยชน์สุขของประชาชนโดยภาพรวม  องค์การบริหารส่วนตำบลพนมวังก์ จึงจำเป็นต้องเตรียมการจัดทำแผนพัฒนาท้องถิ่นสี่ปี (พ.ศ.๒๕61 – ๒๕64) โดยกระบวนการประชาคมในการคิด วิเคราะห์  บูรณาการความร่วมมือให้ตอบสนองความต้องการของประชาชนตามนโยบายภาครัฐและนโยบายผู้บริหารท้องถิ่น สู่การจัดทำแผนพัฒนาท้องถิ่นสี่ปี โดยยึดหลักในการดำเนินการตามแนวทางปรัชญาเศรษฐกิจพอเพียง และนำไปสู่การอยู่ดีมีสุขของประชาชน  การจัดประชุมประชาคมตำบลดำเนินการภายใต้หลักประชารัฐ  โดยกระบวนการมีส่วนร่วมของประชาชนในพื้นที่  ในการร่วมคิด  ร่วมทำ  ร่วมตัดสินใจ  ร่วมตรวจสอบ  ร่วมรับประโยชน์  ร่วมแก้ปัญหา  ปรึกษาหารือ  แลกเปลี่ยนเรียนรู้  เพื่อแก้ปัญหาสำหรับการพัฒนาตามอำนาจหน้าที่ขององค์กรปกครองส่วนท้องถิ่น  และทำให้การดำเนินงานขององค์กรปกครองส่วนท้องถิ่นมีความสุจริต  โปร่งใส  ถูกต้อง  มีประสิทธิภาพ  ประสิทธิผล  และคุณภาพ  และการจัดทำแผนพัฒนาท้องถิ่นสี่ปีจะต้องคำนึงถึงสถานะการคลังของท้องถิ่นและความจำเป็นเร่งด่วนที่จะต้องดำเนินการแก้ไขในเขตพื้นที่ตำบลพนมวังก์ต่อไป
3. วัตถุประสงค์
3.1 เพื่อจัดทำแผนพัฒนาท้องถิ่นสี่ปี ให้สอดคล้องกับแผนพัฒนาจังหวัดที่กำหนดให้มีระยะเวลาสี่ปี  

3.2 เพื่อใช้แผนพัฒนาท้องถิ่นสี่ปี เป็นกรอบในการจัดทำงบประมาณรายจ่ายประจำปี  งบประมาณรายจ่ายเพิ่มเติม  และงบประมาณจากเงินสะสม

3.3 เพื่อจัดทำเวทีประชาคมรับทราบปัญหาและความต้องการของประชาชนในหมู่บ้าน หมู่ที่ ๑ – ๘
ตำบลพนมวังก์

3.4 เพื่อส่งเสริมการมีส่วนร่วมของประชาชนในการกำหนดทิศทางการพัฒนาพื้นที่ตำบลพนมวังก์
4. เป้าหมาย

ผู้เข้าร่วมประชุมประชาคมร้อยละ 60 หรือไม่น้อยกว่าร้อยละ 20 ของสัดส่วนประชาคมหมู่บ้าน/ตำบล
5. วิธีดำเนินการ

5.๑  จัดทำโครงการ /ขออนุมัติโครงการ


5.๒  กำหนด วัน เวลา และสถานที่ออกประชาคม

5.๓  ประชาสัมพันธ์แก่ประชาชน และผู้เกี่ยวข้องเข้าร่วมประชาคม

5.๔  จัดทำประชาคมหมู่บ้าน/ตำบล  ตามตารางวัน เวลา และสถานที่ที่กำหนด


5.5  สรุปข้อมูล/ประมวลผล
6. ระยะเวลาการดำเนินการ

4 ปี (ปีงบประมาณ พ.ศ. 2561 – 2564)

7. งบประมาณ

ปีละ  30,000 บาท

8. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
9. ผลที่คาดว่าจะได้รับ
9.๑ สามารถบูรณาการแผนพัฒนาท้องถิ่นสี่ปีให้สอดคล้องกับแผนพัฒนาจังหวัดตามที่ระเบียบกฎหมายกำหนดได้

9.2 สามารถใช้แผนพัฒนาท้องถิ่นสี่ปี เป็นกรอบในการจัดทำงบประมาณรายจ่ายประจำปี  งบประมาณรายจ่ายเพิ่มเติม  และงบประมาณจากเงินสะสม
9.3 รับทราบข้อมูล ปัญหา และความต้องการของประชาชนใช้ประกอบการจัดทำแผนพัฒนาท้องถิ่นสี่ปี

9.4 เกิดกระบวนการมีส่วนร่วมของประชาชนในการจัดทำแผนพัฒนาตำบลและกำหนดแนวทางการพัฒนาของตำบลพนมวังก์
3.3.2 ดำเนินการให้ประชาชนมีส่วนร่วมในการจัดหาพัสดุ
โครงการที่ 1
1. ชื่อโครงการ : มาตรการ “แต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง” 

2. หลักการและเหตุผล/ที่มาของโครงการ

ตามที่องค์การบริหารส่วนตำบลพนมวังก์ ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) เข้ามามีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบล   พนมวังก์

3. วัตถุประสงค์

เพื่อส่งเสริมกลไกภาคประชาชน (โดยวิธีผ่านการประชาคม) ให้เข้ามามีส่วนร่วมในการตรวจสอบการดำเนินงานขององค์การบริหารส่วนตำบลพนมวังก์ ป้องกันการทุจริตของเจ้าหน้าที่รัฐ
4. เป้าหมาย

ตัวแทนประชาคมหมู่บ้านทั้ง 8 หมู่บ้าน
5. วิธีการดำเนินการ

5.1 ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลพนมวังก์ อย่างแข็งขันสำหรับการทำงานขององค์การบริหารส่วนตำบลพนมวังก์ ได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับองค์การบริหารส่วนตำบลพนมวังก์ ในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคา เป็นกรรมการพิจารณาผลการประกวดราคา เป็นกรรมการตรวจรับพัสดุ    เป็นกรรมการตรวจการจ้าง ฯลฯ

5.2 ฝึกอบรมตัวแทนประชาคมหมู่บ้านให้มีความรู้ความเข้าใจเรื่องระเบียบฯ ว่าด้วยการพัสดุ เพื่อให้สามารถปฏิบัติตามระเบียบฯ ได้อย่างถูกต้อง
6. ระยะเวลาการดำเนินการ

ดำเนินการทุกปีงบประมาณ
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

กองคลัง องค์การบริหารส่วนตำบลพนมวังก์

9. ตัวชี้วัด/ผลลัพธ์

9.1 ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลพนมวังก์

9.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง
3.3.3 ดำเนินการให้ประชาชนมีส่วนร่วมตรวจสอบ และการประเมินผลการปฏิบัติงาน
โครงการที่ 1
1. ชื่อโครงการ : กิจกรรม “การประเมินผลการปฏิบัติราชการขององค์การบริหารส่วนตำบลพนมวังก์”
2. หลักการและเหตุผล/ที่มาของโครงการ

ด้วยกรมส่งเสริมการปกครองท้องถิ่นกำหนดให้องค์การบริหารส่วนตำบลในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการขององค์การบริหารส่วนตำบลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบล ต่อไป

เพื่อให้การประเมินผลการปฏิบัติราชการขององค์การบริหารส่วนตำบลพนมวังก์ มีการขับเคลื่อนอย่างเป็นรูปธรรม ซึ่งจะส่งเสริมให้องค์การบริหารส่วนตำบลมีมาตรฐานในการปฏิบัติราชการ ลดขั้นตอนการปฏิบัติงาน การอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด จึงได้จัดทำกิจกรรมการประเมินผลการปฏิบัติราชการขององค์การบริหารส่วนตำบลพนมวังก์ ขึ้น 
3. วัตถุประสงค์

3.1 เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

3.2 เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลพนมวังก์ และเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลพนมวังก์

3.3 เพื่อดำเนินงานให้เป็นไปตามนโยบายของผู้บริหารท้องถิ่น
4. เป้าหมาย/ผลผลิต

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ 

6.1 จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบล


6.2 ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ

6.3 การจัดทำแผนการดำเนินงาน

6.4 การดำเนินโครงการให้เป็นไปตามแผนการดำเนินงาน

6.5 จัดทำแบบสอบถามวัดความพึงพอใจในการปฏิบัติราชการของหน่วยงานต่างๆ ขององค์การบริหารส่วนตำบลพนมวังก์ 

6.6 การติดตามและประเมินผล

6.7 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบเพื่อปรับปรุงดำเนินการแก้ไขต่อไป
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

ผลการปฏิบัติราชการขององค์การบริหารส่วนตำบลพนมวังก์ อยู่ในระดับที่ดีขึ้นเมื่อเปรียบเทียบกับปีที่ผ่านมา
มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด
      4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล
โครงการที่ 1
1. ชื่อโครงการ : กิจกรรม “การจัดทำรายงานการควบคุมภายใน”
2. หลักการและเหตุผล/ที่มาของโครงการ

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลพนมวังก์จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี
3. วัตถุประสงค์

3.1 เพื่อติดตามและประเมินผลการควบคุมภายในระดับองค์กรขององค์การบริหารส่วนตำบล     พนมวังก์

3.2 เพื่อสรุปรายงานผลการประเมินผลการควบคุมภายในเสนอนายกองค์การบริหารส่วนตำบล     พนมวังก์ทราบ ตามแบบที่ระเบียบฯ กำหนด

3.3 เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด
4. เป้าหมาย/ผลผลิต

ส่วนราชการทุกหน่วยงานขององค์การบริหารส่วนตำบลพนมวังก์
5. พื้นที่ดำเนินการ

ส่วนราชการทุกหน่วยงานขององค์การบริหารส่วนตำบลพนมวังก์
6. วิธีดำเนินการ

6.1 แต่งตั้งคณะกรรมการติดตามและประเมินผลการควบคุมภายใน ระดับองค์กร

6.2 แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

6.3 ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

6.4 คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

6.5 คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน
7. ระยะเวลาการดำเนินการ

4 ปี (ปีงบประมาณ พ.ศ. 2561 – พ.ศ. 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

10.2 ลดโอกาสความผิดพลาด ป้องกันและลดความเสี่ยงต่อการปฏิบัติงาน

10.3 เกิดประโยชน์สูงสุดต่อองค์กรและประชาชนโดยรวม
4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล
โครงการที่ 1
1. ชื่อโครงการ : กิจกรรม “ติดตามประเมินผลการควบคุมภายใน”
2. หลักการและเหตุผล/ที่มาของโครงการ

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงาน ไม่ว่าจะเป็นในภาครัฐหรือเอกชน ทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอ ตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

องค์การบริหารส่วนตำบลพนมวังก์พิจารณาแล้วเห็นว่า เพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน จึงได้กำหนดกิจกรรมการติดตามประเมินผลการควบคุมภายในขององค์การบริหารส่วนตำบลพนมวังก์ ขึ้น
3. วัตถุประสงค์

3.1 เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

3.2 เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3.3 เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน
4. เป้าหมาย

เพื่อให้การควบคุมภายในขององค์การบริหารส่วนตำบลพนมวังก์ เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์
5. วิธีดำเนินการ

5.1 แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

5.2 ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบล  พนมวังก์ เป็นไปอย่างมีประสิทธิภาพและประสิทธิผล

5.3 การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

5.4 รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ
6. สถานที่ดำเนินการ

องค์การบริหารส่วนตำบลพนมวังก์
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. หน่วยงานรับผิดชอบ

ทุกกอง/สำนัก ขององค์การบริหารส่วนตำบลพนมวังก์

10. ประโยชน์ที่คาดว่าจะได้รับ

10.1 การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

10.2 การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

10.3 มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

10.4 การปฏิบัติงานในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

10.5 เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง
11. ตัวชี้วัด/ผลลัพธ์

11.1 มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

11.2 กิจกรรมการควบคุมภายใน ร้อยละ 80 ได้ดำเนินการแก้ไข

11.3 ร้อยละของหน่วยงานที่รายงานการประเมินผลการควบคุมภายในครบทุกงาน

11.4 มีการจัดการความรู้ที่เกี่ยวข้องกับการควบคุมภายใน

11.5 ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน 
(ร้อยละ 80 ในระดับมาก)
4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้
     4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ

โครงการที่ 1
1. ชื่อโครงการ : กิจกรรม “การรายงานผลการใช้จ่ายเงินให้ประชาชนได้รับทราบ”
2. หลักการและเหตุผล


การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจน    มติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุด ถูกต้องทั้งระเบียบกฎหมาย ข้อเท็จจริง ไม่มีข้อผิดพลาด บริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลัง  เกิดความโปร่งใสไม่เกิดการทุจริตคอร์รัปชัน มีกระบวนการทำงานที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน
3. วัตถุประสงค์

3.1 เพื่อให้เกิดความโปร่งใสสามารถตรวจสอบได้

3.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3.3 ปฏิบัติงานถูกต้องตามระเบียบที่เกี่ยวข้อง

3.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้
4. เป้าหมาย/ผลผลิต

ประชาชนในเขตตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานองค์การบริหารส่วนตำบลพนมวังก์ ภายใน    เก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน
7. ระยะเวลาดำเนินการ

4 ปี (ปีงบประมาณ พ.ศ. 2๕๖๑ – 2๕๖๔)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

กองคลัง องค์การบริหารส่วนตำบลพนมวังก์
10.ตัวชี้วัด/ผลลัพธ์

10.1 มีการพัฒนาการบริหารด้านการเงินการคลังและงบประมาณอย่างมีประสิทธิภาพ

10.2 มีการเบิกจ่ายถูกต้อง รวดเร็ว เกิดความประหยัด

10.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ

โครงการที่ 2

1. ชื่อโครงการ : กิจกรรม “การมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบลพนมวังก์”
2. หลักการและเหตุผล


การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อย จึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์กรปกครองส่วนท้องถิ่นได้ สำหรับการใช้ประโยชน์ในทรัพย์สินขององค์กรปกครองส่วนท้องถิ่นก็เช่นเดียวกันต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจำเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดำเนินงานเกิดประสิทธิภาพ

กองคลัง องค์การบริหารส่วนตำบลพนมวังก์ จึงได้ริเริ่มกิจกรรมเพื่อให้ การรับ จ่ายเงินและการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับ-รายจ่าย 
3. วัตถุประสงค์

เพื่อให้การรับ-จ่ายเงิน ขององค์การบริหารส่วนตำบลพนมวังก์เกิดความโปร่งใสตรวจสอบได้
4. พื้นที่ดำเนินการ

องค์การบริหารส่วนตำบลพนมวังก์
5. วิธีการดำเนินการ

5.1 มีการแต่งตั้งกรรมการพิจารณางบประมาณ

5.2 มีการแต่งตั้งกรรมการติดตามประเมินผลการใช้จ่ายเงินงบประมาณโดยมีประชาชนเข้าร่วมเป็นกรรมการ

5.3 เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

5.4 สรุปผลการรับ-จ่ายเงินขององค์การบริหารส่วนตำบลพนมวังก์ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ
6. ระยะเวลาดำเนินการ

4ปี (ปีงบประมาณ พ.ศ. 2๕๖๑ – 2๕๖๔)

7. งบประมาณดำเนินการ

ไม่ใช้งบประมาณ
8. ผู้รับ​ผิดชอบโครงการ


กองคลัง องค์การบริหารส่วนตำบลพนมวังก์
9. ตัวชี้วัด

มีการดำเนินงานตามวิธีการดำเนินงานครบทุกขั้นตอน
10. ผลลัพธ์

ประชาชนมีส่วนร่วมตรวจสอบและได้รับทราบข้อมูลการรับ-จ่ายเงินขององค์การบริหารส่วนตำบลพนมวังก์ ทำให้เกิดความโปร่งใส ในการรับ-จ่ายเงินขององค์การบริหารส่วนตำบลพนมวังก์
     4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ
โครงการที่ 1
1. ชื่อโครงการ : กิจกรรม “การจัดหาคณะกรรมการจัดซื้อจัดจ้างจากตัวแทนหมู่บ้าน”
2. หลักการและเหตุผล/ที่มาของโครงการ

องค์การบริหารส่วนตำบลพนมวังก์  เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545   พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) องค์การบริหารส่วนตำบลพนมวังก์  จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนหมู่บ้านเพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตำบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ
3. วัตถุประสงค์

3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลพนมวังก์


3.2 เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลพนมวังก์  
ให้เกิดการพัฒนาได้อย่างคุ้มค่า
4. เป้าหมาย

ตัวแทนประชาคมหมู่บ้านในพื้นที่องค์การบริหารส่วนตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 คัดเลือกตัวแทนหมู่บ้านจากการประชุมประชาคม เพื่อเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจการจ้าง

6.2 จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม พ.ศ. 2553 มิได้กำหนดให้มีการแต่งตั้งผู้แทนหมู่บ้านเข้าร่วมเป็นกรรมการ แต่องค์การบริหารส่วนตำบลพนมวังก์ ให้ความสำคัญในการมีตัวแทนหมู่บ้านเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนหมู่บ้านไม่ต้องร่วมรับผิดหากเกิดความเสียหาย

6.3 จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

กองคลัง องค์การบริหารส่วนตำบลพนมวังก์

10. ผลลัพธ์

การจัดซื้อจัดจ้างขององค์การบริหารส่วนตำบลพนมวังก์ มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชัน
4.3 การส่งเสริมบทบาทการตรวจสอบของสภาท้องถิ่น
      4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้
โครงการที่ 1
1. ชื่อโครงการ : กิจกรรม “การส่งเสริมและพัฒนาศักยภาพสมาชิกสภาท้องถิ่น”
2. หลักการและเหตุผล/ที่มาของโครงการ

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าว การพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลพนมวังก์ได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น องค์การบริหารส่วนตำบลพนมวังก์ จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า
3. วัตถุประสงค์

3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง
4. เป้าหมาย/ผลผลิต

สมาชิกสภาองค์การบริหารส่วนตำบลพนมวังก์ จำนวน 16 คน
5. พื้นที่ดำเนินการ

ทั้งในองค์การบริหารส่วนตำบลพนมวังก์ และหน่วยงานที่จัดฝึกอบรม
6. วิธีการดำเนินการ

6.1 ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลพนมวังก์


6.4 ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลพนมวังก์ ทราบ
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ตามข้อบัญญัติงบประมาณรายจ่ายประจำปีขององค์การบริหารส่วนตำบลพนมวังก์ 

9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ผลลัพธ์

10.1 สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

10.2 สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

10.3 การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย
11. ตัวชี้วัด

สมาชิกสภาองค์การบริหารส่วนตำบลพนมวังก์ จำนวน 16 ราย ได้รับการฝึกอบรม 
4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

      4.4.1 ส่งเสริมให้มีการดำเนินการเฝ้าระวังการทุจริต
โครงการที่ 1
1. ชื่อโครงการ : มาตรการ “เฝ้าระวังการคอร์รัปชันโดยภาคประชาชน”
2. หลักการและเหตุผล/ที่มาของโครงการ

คอร์รัปชัน หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชันการป้องกันและปราบปรามการทุจริตและประพฤติมิชอบในวงราชการ
พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล
3. วัตถุประสงค์

สนับสนุนให้ภาคประชาชนร่วมกันเฝ้าระวังการคอร์รัปชันขององค์กรปกครองส่วนท้องถิ่น
4. เป้าหมาย/ผลผลิต

ตัวแทนประชาชนในพื้นที่ตำบลพนมวังก์
5. พื้นที่ดำเนินการ

องค์การบริหารส่วนตำบลพนมวังก์
6. วิธีดำเนินการ

6.1 เชิญคณะกรรมการหมู่บ้าน หรือตัวแทนหมู่บ้านเพื่อสร้างความรู้ความเข้าใจเรื่องการคอร์รัปชัน

6.2 เชิญคณะกรรมการหมู่บ้าน หรือตัวแทนหมู่บ้านเป็นคณะกรรมการเฝ้าระวังการคอร์รัปชันขององค์กรปกครองส่วนท้องถิ่น
7. ระยะเวลาดำเนินการ

4 ปี (ปีงบประมาณ พ.ศ. 2561 - 2564)
8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์
10. ตัวชี้วัด/ผลลัพธ์

10.1 คณะกรรมการหมู่บ้านมีความรู้ ความเข้าใจเรื่องการคอร์รัปชันและสามารถตรวจสอบ        การคอร์รัปชันได้

10.2 มีการมอบหมายให้คณะกรรมการหมู่บ้าน หรือตัวแทนหมู่บ้านเป็นหน่วยเฝ้าระวังการคอร์รัปชันในตำบล 
4.4.2 บูรณาการทุกภาคส่วนเพื่อต่อต้านการทุจริต
โครงการที่ 1
1. ชื่อโครงการ : มาตรการ “การส่งเสริมและพัฒนาเครือข่ายด้านการป้องกันการทุจริต”
2. หลักการและเหตุผล/ที่มาของโครงการ

พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 6) พ.ศ.2552 กำหนดให้องค์การบริหารส่วนตำบลมีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และนโยบายของรัฐบาลในการป้องกันและปราบปรามการทุจริต ซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริต

ปัญหาเกี่ยวกับการทุจริตคอร์รัปชันสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติ ซึ่งองค์การบริหารส่วนตำบลพนมวังก์ ภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆ ด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชัน ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มีส่วนร่วมในการเป็นเครือข่ายร่วมกับองค์การบริหารส่วนตำบลพนมวังก์ในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริต
คอร์รัปชันในท้องถิ่น

องค์การบริหารส่วนตำบลพนมวังก์  พิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง
3. วัตถุประสงค์

3.1 เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

3.2 เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

3.3 เพื่อให้เกิดความร่วมมือร่วมใจในการป้องกันการทุจริตในพื้นที่ตำบลพนมวังก์
4. เป้าหมาย

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในพื้นที่ตำบลพนมวังก์เข้ามามีส่วนร่วมในการเป็นเครือข่ายด้านการป้องกันการทุจริตร่วมกับองค์การบริหารส่วนตำบลพนมวังก์
5. สถานที่ดำเนินการ

ในเขตพื้นที่ตำบลพนมวังก์
6. วิธีดำเนินงาน

6.1 แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตตำบลพนมวังก์

6.2 จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

6.3 เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการขององค์การบริหารส่วนตำบลพนมวังก์ ในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

6.4 ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

6.5 ทำบันทึกข้อตกลง (MOU) ร่วมกันระหว่างองค์การบริหารส่วนตำบลพนมวังก์กับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย
7. ระยะเวลาดำเนินการ

4 ปี (ปีงบประมาณ พ.ศ. 2561 – 2564)

8. งบประมาณดำเนินการ

ไม่ใช้งบประมาณ
9. ผู้รับผิดชอบโครงการ

สำนักงานปลัด องค์การบริหารส่วนตำบลพนมวังก์

10. ตัวชี้วัด/ผลลัพธ์

10.1 ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

10.2 ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

10.3 ทำให้เกิดความร่วมมือร่วมใจในการป้องกันการทุจริตในพื้นที่ตำบลพนมวังก์
แผนปฏิบัติการป้องกันการทุจริต 4 ปี (พ.ศ. 2561 – 2564) องค์การบริหารส่วนตำบลพนมวังก์
หน้า ๑
แผนปฏิบัติการป้องกันการทุจริต 4 ปี (พ.ศ. 2561 – 2564) องค์การบริหารส่วนตำบลพนมวังก์
หน้า ๖๗

